കാഞ്ഞിരത്തിനാൽ ഭൂമി വിഷയത്തിൽ ജെയിംസ‌് ഉന്നയിച്ച ആരോപങ്ങൾ അടിസ്ഥാന രഹിതമാണെന്ന‌് സി കെ ശശീന്ദ്രൻ എംഎൽഎ – Newswayanad.in-No.1 news portal of Wayanad\nകാഞ്ഞിരത്തിനാൽ ഭൂമി വിഷയത്തിൽ ജെയിംസ‌് ഉന്നയിച്ച ആരോപങ്ങൾ അടിസ്ഥാന രഹിതമാണെന്ന‌് സി കെ ശശീന്ദ്രൻ എംഎൽഎ വാർത്താസമ്മേളനത്തിൽ പറഞ്ഞു. എത്രയും വേഗം കുടുംബത്തിന‌് ഭൂമി ലഭിക്കണമെന്ന നിലപാട‌് തന്നെയാണ‌് തങ്ങൾക്കുള്ളത‌്.\nഈ വിഷയത്തിൽ ഏറ്റവും കൂടുതൽ കാഞ്ഞിരത്തിനാൽ കുടുംബത്തെ സഹായിച്ചത‌് സിപിഐ എമ്മും കർഷക സംഘവുമാണ‌്. വി എസ‌് അച്യുതാനന്ദൻ സർക്കാർ അധികാരത്തിൽ വന്ന‌് ദിവസങ്ങൾക്കുള്ളിൽ ഇവരുടെ ഭൂമിക്ക‌് നികുതി സ്വീകരിച്ചു. ചില സംഘടനകൾ കോടതിയെ സമീപിച്ച‌് ഇത‌് തടസപ്പെടുത്തി. ഉമ്മൻചാണ്ടി സർക്കാരാണ‌് പ്രസ‌്തുത ഭൂമി വീണ്ടും അളന്ന‌് വനഭൂമിയാണെന്ന‌് നോട്ടിഫിക്കേഷൻ ഇറക്കിയത‌്.\nപിണറായി വിജയൻ സർക്കാർ നിർദേശപ്രകാരം തയ്യാറാക്കിയ മൂന്ന‌് റിപ്പോർട്ടുകളും കാഞ്ഞിരത്തിനാൽ കുടുംബത്തിന‌് അനുകൂലമാണ‌്. മാനന്തവാടി സബ‌് കലക്ടർ ഉൾപ്പെടെ തയ്യാറാക്കിയ റിപ്പോർട്ട‌് കോടതി പരിഗണിച്ചില്ല. കോടതിയിൽ വിവിധ വകുപ്പുകൾ വ്യത്യസ്ഥ നിലപാട‌് സ്വീകരിച്ചതിനെ തുടർന്ന‌് കേസ‌് നടപടികൾ മുഖ്യമന്ത്രിയുടെ ഓഫീസിന്റെ നിയന്ത്രണത്തിലാക്കി. തുടർച്ച‌് എജിക്ക‌് കൃത്യമായ നിർദേശങ്ങളും നൽകിയിരുന്നു. ഇതിന്റെ വ്യക്തമായ തെളിവുകളുണ്ട‌്. ഒരു വീഴ‌്ചയും വന്നിട്ടില്ല. എന്നാൽ കോടതി എതിരായ നിലപാടാണ‌് സ്വീകരിച്ചത‌്.\nഇതിനെതിരെ റിവ്യു പെറ്റീഷൻ നടപടികളുമായി പോകാനാണ‌് ഞങ്ങൾ നിർദേശിച്ചു. ഇക്കാര്യത്തിൽ പി സി തോമസിന്റെ നിർദേശപ്രകാരമാണ‌് പിന്നീട‌് ജെയിംസ‌് നീങ്ങിയത‌്.\nനിയമസഭാ പെറ്റീഷൻ കമ്മിറ്റി ഈ വിഷയം ചർച്ചചെയ‌്തിട്ടുണ്ട‌്. ഇതുസംബന്ധിച്ച‌് വിവിധ റിപ്പോർട്ടുകളും തയ്യാറാക്കി. നടപടി ക്രമങ്ങളുടെ ഭാഗമായി തെളിവെടുപ്പ‌് നടത്തേണ്ടതുണ്ട‌്. ഇതിനായി മാറ്റിവെച്ചിരിക്കുകയാണ‌്.\nകോടതിക്ക‌് മുന്നിലുള്ള വിഷയമാണിത‌്. വൈകാരികമായി ഇടപെടാൻ ആർക്കും സാധിക്കില്ല. ഭൂമി കാഞ്ഞിരത്തിനാൽ കുടുംബത്തിന‌് എത്രയും വേഗം ലഭ്യമാക്കണമെന്ന നിലപാടിൽ ഒരു മാറ്റവുമില്ല. രാഷ‌്ട്രീയ പ്രേരിതമായി ചിലർ നടത്തിക്കുന്ന നാടകമാണ‌് പുതിയ ആരോപണമെന്നും അദ്ദേഹം പറഞ്ഞു.\nപ്രചാരണ ചെലവ്: ആദ്യഘട്ട പരിശോധന നാളെ


ചെന്നിത്തലയ്ക്ക് പാർട്ടി വക5ലക്ഷം മാത്രം, സുരേന്ദ്രന് 40 ലക്ഷം, പണമൊഴുകിയത് സിപിഎമ്മിലേക്ക് | Malayali Express\nHomeIndiaചെന്നിത്തലയ്ക്ക് പാർട്ടി വക5ലക്ഷം മാത്രം, സുരേന്ദ്രന് 40 ലക്ഷം, പണമൊഴുകിയത് സിപിഎമ്മിലേക്ക്\nചെന്നിത്തലയ്ക്ക് പാർട്ടി വക5ലക്ഷം മാത്രം, സുരേന്ദ്രന് 40 ലക്ഷം, പണമൊഴുകിയത് സിപിഎമ്മിലേക്ക്\nനിയമസഭാ തെരെഞ്ഞെടുപ്പിൽ കേരളത്തിൽ ഏറ്റവും കൂടുതൽ സംഭാവന കിട്ടിയത് സിപിഎമ്മിനെന്ന് കണക്കുകൾ. 58 കോടി രൂപയാണ് തെരഞ്ഞെടുപ്പ് കാലത്ത് സിപിഎമ്മിന് ലഭിച്ചത്. കോണ്‍ഗ്രസിന് 39 കോടി കിട്ടിയപ്പോൾ ബിജെപിക്ക് എട്ട് കോടിയാണ് സംഭാവനയായി ലഭിച്ചത്. കോൺഗ്രസിന് രാഹുലിന്‍റെയും പ്രിയങ്കയുടെയും ഹെലികോപ്റ്റർ, വിമാന യാത്രയ്ക്ക് മാത്രം രണ്ടര കോടിക്ക് മുകളിൽ ചെലവായി. അതേസമയം, പ്രധാനമന്ത്രി നരേന്ദ്ര മോദിക്കായി 43 ലക്ഷം രൂപയാണ് ബിജെപിക്ക് ചെലവായത്. രാഷ്ട്രീയ പാർട്ടികൾ തെരഞ്ഞെടുപ്പ് കമ്മീഷന് സമർപ്പിച്ച കണക്കിലാണ് ഇക്കാര്യങ്ങൾ വ്യക്തമാക്കിയിട്ടുള്ളത്.\nഏറ്റവും വാശിയേറിയ നിയമസഭ അങ്കത്തിന് കേരളം സാക്ഷ്യം വഹിച്ചപ്പോൾ സംഭാവനകൾ കൂമ്പാരമായി, ഇതോടെ പ്രചാരണവും ഗംഭീരമായി. ഭരണകക്ഷിയായ സിപിഎമ്മിലേക്കാണ് ഏറ്റവും കൂടുതൽ പണമൊഴുകിയത് എന്നാണ് തെരഞ്ഞെടുപ്പ് കമ്മീഷന് ലഭിച്ച കണക്കുകളിൽ നിന്ന് വ്യക്തമാകുന്നത്. കൃത്യമായി പറഞ്ഞാൽ എത്തിയത് 58,86,38,762 രൂപയാണ്. ഇതിൽ പരസ്യത്തിന് വേണ്ടിയാണ് സിപിഎം 17 കോടിയും ചെലവഴിച്ചത്. സ്ഥാനാർത്ഥികൾക്ക് നൽകിയെന്ന് വ്യക്തമാക്കുന്നത് നാല് കോടി 21 ലക്ഷമാണ്. ബേപ്പൂരിൽ മുഹമ്മദ് റിയാസിന് 22 ലക്ഷമാണ് ചെലവിനായി പാർട്ടി നൽകിയത്.\nആർ ബിന്ദുവിന് 20 ലക്ഷം, വീണാ ജോർജിന് 19 ലക്ഷം, ജെയ്ക്ക് സി തോമസിന് 16 ലക്ഷം എന്നിങ്ങനെ പോകുന്നു ആ കണക്കുകൾ. കോൺഗ്രസും ഇക്കാര്യങ്ങളിൽ ഒട്ടും പിന്നിലല്ല. 23 കോടി പ്രചാരണത്തിനും 11 കോടി സ്ഥാനാർത്ഥികൾക്കും 16 കോടി പരസ്യത്തിനും ചെലവഴിച്ചു. സ്ഥാനാർത്ഥികളിൽ ഏറ്റവും കൂടുതൽ തുക പാർട്ടി നൽകിയത് ത്രികോണപോരിൽ വിജയം നേടിയ ഷാഫി പറമ്പിലിന് വേണ്ടിയാണ്, 23 ലക്ഷം. തൃത്താലയിൽ പരാജയപ്പെട്ട വി ടി ബൽറാമിന് കിട്ടിയത് പതിനെട്ടര ലക്ഷമാണ്. എന്നാൽ, സ്റ്റാർ കാൻഡിഡേറ്റ് രമേശ് ചെന്നിത്തലക്ക് പാർട്ടി വിഹിതമായി അഞ്ച് ലക്ഷം മാത്രമാണ് ലഭിച്ചത്.\nആകെയുണ്ടായിരുന്ന നേമം കൂടി പോയെങ്കിലും എ ക്ലാസ് മണ്ഡ‍ലങ്ങളിൽ ബിജെപി നൽകിയത് വലിയ കരുതലാണ്. 15 ലക്ഷം വീതമാണ് എ ക്ലാസ് മണ്ഡലങ്ങളിലെ സ്ഥാനാർത്ഥികൾക്കായി ബിജെപി നൽകിയത്. രണ്ട് മണ്ഡ‍ലങ്ങളിൽ മത്സരിച്ച അധ്യക്ഷൻ കെ സുരേന്ദ്രന് പാർട്ടി നൽകിയത് 40 ലക്ഷമാണ്. സ്ഥാനാർത്ഥികൾക്ക് ആകെ നൽകിയത്9കോടി 18 ലക്ഷം രൂപയാണ്. വിമാന യാത്രക്കും ഹെലികോപ്റ്റർ യാത്രക്കും മാത്രം ചെലവായത് രണ്ടേ മുക്കാൽ കോടി രൂപയുമാണ്. ബിജെപിയുടെ എ പ്ലസ് മണ്ഡലങ്ങളിൽ യോഗി ആദിത്യനാഥ് വന്ന് പോയതിന് 25 ലക്ഷം രൂപയായി. മൂന്ന് റാലികളിൽ പങ്കെടുത്ത മോദിക്ക് വേണ്ടി ചെലവായത് 43 ലക്ഷം രൂപയുമാണ്.\nഎന്നാൽ, സ്റ്റാർ ക്യാമ്പയിനർമാരെ ഇറക്കിയതിൽ സിപിഎമ്മിന് ആകെ ചെലവ് ഏഴ് ലക്ഷം മാത്രമാണ്. സിപിഎം കേന്ദ്ര കമ്മിറ്റിയുടെ ക്ലോസിംഗ് ബാലൻസ് എട്ട് കോടിയാണ്. എന്നാൽ, കേരള ഘടകത്തിന്റേത് 58 കോടിയാണ്. ബിജെപിയുടെ കേരള ഘടകത്തിന്റെ ക്ലോസിംഗ് ബാലൻസ്7കോടി 94 ലക്ഷമാണ്. എന്നാൽ, ദേശീയ ഘടകത്തിന്‍റെ മെയ് മാസത്തെ ക്ലോസിംഗ് ബാലൻസ് 2579 കോടി രൂപയാണ്. എഐസിസിയുടേത് 253 കോടി ആണ്. എന്നാൽ കെപിസിസിക്ക് വെറും രണ്ട് കോടി മാത്രവും.\nPrevious articleഎല്ലാ വിഭാഗങ്ങൾക്കും സർക്കാരിൽ പ്രാതിനിധ്യമെന്നും സച്ചിൻ പൈലറ്റ്\nNext articleരക്തം ചിന്തേണ്ടി വന്നാലും പദ്ധതിയെ എതിർക്കുമെന്ന് കെ സുരേന്ദ്രൻ


അമ്മ സ്ഥിരം ഉപയോഗിക്കുന്നത് ഡിയോഡറന്റ്; അമ്മയുടെ അസാന്നിധ്യം താങ്ങാനാവാതെ ഡിയോഡറന്റ് അമിതമായി ഉപയോഗിച്ചു, 13കാരന് ദാരുണാന്ത്യം - BIGNEWSLIVE | Latest Malayalam News\nഅമ്മ സൂസന് പുറത്തുപോകുമ്പോള് ജാക്ക് അമ്മ ഒപ്പമുണ്ടെന്ന തോന്നലിനായി സ്ഥിരമായി ഈ ഡിയോഡറന്റ് റൂമില് സ്‌പ്രേ ചെയ്യുകയോ മണക്കുകയോ ചെയ്യും.\nലണ്ടന്: അമ്മയുടെ അസാന്നിധ്യം താങ്ങാനാവാതെ അമ്മ ഉപയോഗിക്കുന്ന ഡിയോഡറന്റ് അമിതമായി ഉപയോഗിച്ച പതിമൂന്നുകാരന് ദാരുണാന്ത്യം. അമ്മ വീട്ടിലില്ലാത്ത സമയത്താണ് വിദ്യാര്‍ത്ഥി അമിതമായി ഡിയോഡറന്റ് ഉപയോഗിച്ചത്. ഇംഗ്ലണ്ടിലെ നോര്‍ഫോല്‍ക്ക് ഏരിയയിലെ ജാക് വാപിള് എന്ന പതിമൂന്നുകാരനാണ് മരിച്ചത്. അമിതമായി ഡിയോഡര് ശ്വസിച്ച് ഹൃദയസ്തംഭനം മൂലമാണ് യുവാവ് മരിച്ചത്.\nജാക്കിന് ജീവിതത്തില് എല്ലാം അമ്മ സൂസന് വാപിളായിരുന്നു. അമ്മയെ പിരിഞ്ഞ് കുറച്ച് സമയം ഇരിക്കാന് ജാക്കിന് കഴിയുമായിരുന്നില്ല. എന്നാല് എല്ലായിപ്പോളും അമ്മയ്ക്ക് ഒപ്പം നില്‍ക്കാന് സാധിച്ചിരുന്നില്ല. ഇതിന് കണ്ടെത്തിയ മാര്‍ഗമായിരുന്നു ഡിയോഡറന്റ് ഉപയോഗം. അമ്മ സ്ഥിരം ഉപയോഗിക്കുന്നതാണ് ഡിയോഡര്.\nഅമ്മ സൂസന് പുറത്തുപോകുമ്പോള് ജാക്ക് അമ്മ ഒപ്പമുണ്ടെന്ന തോന്നലിനായി സ്ഥിരമായി ഈ ഡിയോഡറന്റ് റൂമില് സ്‌പ്രേ ചെയ്യുകയോ മണക്കുകയോ ചെയ്യും. ഡിയോഡര് വേഗം തീര്‍ന്നുപോകുന്നത് ശ്രദ്ധയില്‍പ്പെട്ട സൂസന് ഇക്കാര്യത്തെക്കുറിച്ച് നേരത്തെ മകനോട് സംസാരിച്ചിരുന്നു. അപ്പോഴാണ് ജാക്കിന്റെ പ്രത്യേകതരം മാനസിക പ്രശ്‌നത്തെക്കുറിച്ച് മനസിലാക്കിയത്. എന്നാല് ഇങ്ങനെ ചെയ്യാന് പാടില്ലെന്ന് നിര്‍ദേശിച്ചിരുന്നുവെങ്കിലും ഇതെല്ലാം പാടെ അവഗണിച്ച് ഉപയോഗം തുടരുകയായിരുന്നു. ഇതാണ് ഒടുവില് വിനയായത്.\nTags: deodorant usageinhaling deodorant


ഇഞ്ചുറി ടൈം വിന്നറിൽ ലെസ്റ്ററിനെ വീഴ്ത്തി വോൾവ്സ് | Fanport | Premier League News Malayalam\nHome Football Premier League ഇഞ്ചുറി ടൈം വിന്നറിൽ ലെസ്റ്ററിനെ വീഴ്ത്തി വോൾവ്സ്\nപ്രീമിയർ ലീഗിൽ ഇഞ്ചുറി ടൈമിൽ നേടിയ ഗോളിൽ വിജയം സ്വന്തമാക്കി വോൾവ്സ്. 4-3 എന്ന സ്കോറിനാണ് അവർ ലെസ്റ്ററിനെ മറികടന്നത്. രണ്ട് ഗോളുകൾക്ക് പിറകിൽ പോയ ശേഷം സ്കോർ രണ്ട് തവണ സമനില ആക്കിയ ലെസ്റ്ററിന് കടുത്ത നിരാശ സമ്മാനിക്കുന്ന മത്സര ഫലമായി ഇന്നത്തേത്. ജയത്തോടെ ലീഗിൽ എട്ടാം സ്ഥാനത്താണ് വോൾവ്സ്.\nസ്‌ട്രൈക്കർ ഡിയഗോ ജോട്ട നേടിയ ഹാട്രിക്കാണ് എസ്‌പെരിട്ടോ സാന്റോയുടെ ടീമിന് വിലപ്പെട്ട3പോയിന്റ് സമ്മാനിച്ചത്. ആദ്യ പകുതിയിൽ 12 മിനുട്ടിനുള്ളിൽ ജോട്ട, റയാൻ ബെന്നറ്റ് എന്നിവർ നേടിയ ഗോളുകൾക്ക് വോൾവ്സ് മുന്നിട്ട് നിന്നു. പക്ഷെ രണ്ടാം പകുതിയിൽ അതി ശക്തമായ തിരിച്ചു വരാവാണ് ലെസ്റ്റർ നടത്തിയത്. മത്സരം ഒരു മണിക്കൂർ പിന്നീടും മുൻപേ ലെസ്റ്റർ ഗ്രെ, കോഡിയുടെ സെൽഫ് ഗോൾ എന്നിവയിലൂടെ മത്സരം സമനിലയിലാക്കി.\n64 ആം മിനുട്ടിലാണ് ജോട്ട വീണ്ടും വല കുലുക്കി വോൾവ്സ് ലീഡ് നേടിയത്. പക്ഷെ 87 ആം മിനുട്ടിൽ ക്യാപ്റ്റൻ വെസ് മോർഗൻ ലെസ്റ്ററിനായി ഗോൾ നേടിയതോടെ സ്കോർ 3-3. മത്സരം സമനിലയിൽ അവസാനിക്കും എന്ന ഘട്ടത്തിൽ 93 ആം മിനുട്ടിൽ ജോട്ട ഹാട്രിക് തികച്ച ഗോൾ നേടി ജയം സ്വന്തമാക്കിയത്.\nPrevious articleകിരീടപ്പോരാട്ടം കനക്കുന്നു, ഷില്ലോങ്ങിൽ റിയൽ കാശ്മീരിന് അനായാസ ജയം\nNext articleആരാകണം അടുത്ത യുണൈറ്റഡ് പരീശീലകൻ, അഭിപ്രായം വ്യക്തമാക്കി റൂണി


വരള്‍ച്ച: ചണ്ണോത്ത്‌കൊല്ലി തലച്ചിറ നിര്‍മാണം പാതിവഴിയില്\nFirst Published 28, Feb 2018, 2:16 PM IST\nവരള്‍ച്ചാ മേഖലയായട്ടും ഇതിനെതിരെ രംഗത്തിറങ്ങാന് മുള്ളന്‍കൊല്ലി പഞ്ചായത്ത് അധികൃതര്‍ക്ക് താല്‍പ്പര്യമില്ലെന്ന് കര്‍ഷകര്.\nവയനാട്: വരള്‍ച്ചാ മേഖലയായട്ടും ഇതിനെതിരെ രംഗത്തിറങ്ങാന് മുള്ളന്‍കൊല്ലി പഞ്ചായത്ത് അധികൃതര്‍ക്ക് താല്‍പ്പര്യമില്ലെന്ന് കര്‍ഷകര്. ചണ്ണോത്ത് കൊല്ലി, ചാമപ്പാറ, കൊളവള്ളി, പ്രദേശങ്ങളില് ജലലഭ്യത ഉറപ്പുവരുത്താന് വിഭാവനം ചെയ്ത ചണ്ണോത്ത്‌കൊല്ലി തലച്ചിറ നിര്‍മാണം പഞ്ചായത്ത് അധികൃതരുടെ കെടുകാര്യസ്ഥത മൂലം നടക്കുന്നില്ലെന്നാണ് കര്‍ഷകരുടെ പരാതി.\nകന്നാരംപുഴ വഴി കബനിയിലെത്തി പാഴാകുന്ന ജലം സംഭരിച്ച് മണ്ണിലിറക്കാനും കൃഷിക്കും ജലസേചനത്തിനുമായി 2010 ല് പഞ്ചായത്ത് ചിറ നിര്‍മിക്കാനായി എട്ട് പേരില് നിന്നായി ഒന്നരയേക്കര് സ്ഥലം വാങ്ങിയിരുന്നു. പദ്ധതി പ്രദേശത്തിന്റെ മൂന്ന് ഭാഗത്ത് നിന്നും ഒഴുകിയെത്തുന്ന മഴവെള്ളം തലച്ചിറയിലെത്തിച്ച് സംഭരിച്ച് ജലദൗര്‍ലഭ്യത്തിന് പരിഹാരം കാണുകയായിരുന്നു ലക്ഷ്യം.\nസ്ഥലം വാങ്ങിയ ശേഷം 2011 ല് 18.50 ലക്ഷം രൂപ പഞ്ചായത്ത് വകയിരുത്തിയിരുന്നു. എന്നാല് തുടര്‍ന്ന് വന്ന ഭരണസമിതി തുടര്‍പ്രവര്‍ത്തനങ്ങളൊന്നും ചെയ്തില്ലെന്നാണ് പരാതി. ഇത് കാരണം ഫണ്ട് നഷ്ടമായി. തുടര്‍ന്ന് 2016 ല് ലോകബാങ്കിന്റെ ധനസഹായമായി 78 ലക്ഷം രൂപ പദ്ധതിക്കായി ലഭിച്ചു. ബന്ധപ്പെട്ടവരെത്തി സ്ഥലം പരിശോധന നടത്തുകയും ചെയ്തു. ഇത്തവണ പദ്ധതിക്ക് എതിര് നിന്നത് ഉദ്യോഗസ്ഥരായിരുന്നുവെന്ന് കര്‍ഷകര് പറയുന്നു. പല വിധ കാരണങ്ങള് പറഞ്ഞ് പദ്ധതി നിര്‍മാണം തുടങ്ങുന്നത് വൈകിപ്പിക്കുകയായിരുന്നു.\nപ്രദേശത്തെ 700 ലധികം വരുന്ന കുടുംബങ്ങള്‍ക്ക് ഉപകരിക്കുന്ന പദ്ധതിയാണ് ചിറ നിര്‍മാണ പദ്ധതി. പദ്ധതി പ്രാവര്‍ത്തികമായാല് പ്രദേശത്തെ കിണറുകളിലും കുളങ്ങളിലും വേനലിലും വെള്ളം ലഭിക്കും. ഇതുവഴി വേനല്‍ക്കാലത്തെ കുടിവെള്ള പ്രശ്‌നവും പരിഹരിക്കാനാവും. ഇതിനിടെ ജില്ലയ്ക്കായി 80 കോടിയുടെ വരള്‍ച്ചാ ലഘൂകരണത്തിനുള്ള പദ്ധതികളിലും ഈ പ്രദേശം ഉള്‍പ്പെടാതെ പോയതാണ് നാട്ടുകാരെ ചൊടിപ്പിച്ചത്. ജില്ലയില് ആദ്യം വരള്‍ച്ചയെത്തുന്ന പ്രദേശമായിട്ടും അധികൃതര് ഇക്കാര്യം കണക്കിലെടുക്കുന്നില്ലെന്നാണ് പ്രദേശവാസികളുടെ പരാതി.\nമകളുടെ വിവാഹത്തിനായി നാട്ടിലെത്തിയ പ്രവാസിയെ മാലപൊട്ടിച്ച കേസില് ആളുമാറി അറസ്റ്റ് ചെയ്തെന്ന് ആരോപണം\nചാരക്കേസില് സിഐഎ ഇടപെടല് ?\n'ഡാര്‍ക് ആന്‍ഡ് ലവ്ലി'; ഇരുണ്ടനിറത്തിന്‍റെ സൌന്ദര്യം\nലൈംഗിക തൊഴിലാളിയാണെന്ന് പ്രതിശ്രുത വരന് കണ്ടുപിടിച്ചു; യുവതി ജീവനൊടുക്കി\nകൂടിക്കാഴ്ച്ചയിൽ നിന്ന് ഇന്ത്യ പിന്മാറിയത് റാഫേലിൽ നിന്ന് ശ്രദ്ധതിരിക്കാൻ; മോദിക്കെതിരെ ആരോപണവുമായി പാക്കിസ്ഥാൻ\n'ഓസ്‌കറിലെ ഇന്ത്യന് പ്രതീക്ഷ' വില്ലേജ് റോക്‌സ്റ്റാഴ്‌സിന്റെ സംവിധായിക സംസാരിക്കുന്നു\nസമരം അവസാനിക്കുന്നില്ല, ഞങ്ങൾക്ക് ഇനിയും ചിലത് ചെയ്യാനുണ്ട്


ചിന്തകള്: നിര്‍ബന്ധിത ഗര്‍ഭ ചിദ്രങ്ങള്\nPosted by N.J Joju at 12/11/2010 04:36:00 PM\nവ്യക്തിപരമായി ഞാന് ചൈനയെ അനുകൂലിക്കുന്നു. ഇന്നത്തെ സാഹചര്യത്തില് ഇന്ത്യയിലും ചൈനയിലുമൊക്കെ ഒറ്റക്കുട്ടിനിയമം കൂടുതല് കര്‍ശനമാക്കുക തന്നെ വേണം. അത് ലംഘിക്കുന്നവര്‍ക്ക് സാമാന്യം നല്ല പിഴയും ചുമത്തണം. വന്ധ്യംകരണം പക്ഷേ ഒഴിവാക്കേണ്ടതാണ്.\nഇന്നത്തെ സാഹചര്യത്തില് ഒരു കുട്ടി ഒരു ആവശ്യമാണ് , രണ്ടു കുട്ടി എന്നത് ആഡംബരമാണ് . മൂന്നുകുട്ടി എന്നത് വ്യക്തമായും ഒരു അധര്‍മമാണ്.\n12/12/2010 10:55:00 PM


car care during lockdown: ലോക്ക് ഡൗൺ ദിവസങ്ങളിലെ വാഹന പരിചരണം, ശ്രദ്ധിക്കേണ്ട5കാര്യങ്ങൾ - kerala lockdown;5tips to take care of your car, bike | Samayam Malayalam\nkerala lockdown;5tips to take care of your car, bike\nലോക്ക് ഡൗൺ ദിവസങ്ങളിലെ വാഹന പരിചരണം, ശ്രദ്ധിക്കേണ്ട5കാര്യങ്ങൾ\nKen Sunny | Samayam Malayalam | Updated: 08 May 2021, 01:09:00 PM\nലോക്ക് ഡൗൺ തീരുന്നതുവരെ വാഹനം പുറത്തിറക്കാതെ ഇരുന്നാൽ അത്രയും നന്ന്. അതെ സമയം ഈ കാലയളവിൽ ഓടാതിരിക്കുന്ന നിങ്ങളുടെ വാഹനങ്ങൾക്ക് ചില പരിചരണം ആവശ്യമാണ്. ശ്രദ്ധിക്കേണ്ട5കാര്യങ്ങൾ ഇവയാണ്.\nവാഹനം ഇടയ്ക്ക് സ്റ്റാർട്ട് ചെയ്യുക. അല്പം മുൻപോട്ടും പുറകിലേക്കും വാഹനം ഡ്രൈവ് ചെയ്യാൻ പറ്റിയാൽ (നിങ്ങളുടെ പുരയിടത്തിൽ തന്നെ) കൂടുതൽ നല്ലത്.\nവീട്ടിൽ കാർ പോർച്ച് ഉണ്ടെങ്കിൽ അവിടെതന്നെ പാർക്ക് ചെയ്യുക.\nകൂടുതൽ ദിവസത്തേക്ക് പാർക്ക് ചെയ്യുമ്പോൾ ഹാൻഡ് ബ്രെയ്ക്ക് ഒഴിവാക്കുന്നതാണ് ഉചിതം.\nകൊവിഡ്-19 മഹാമാരിയുടെ രണ്ടാം തരംഗം ഏറെ ആശങ്കകളാണ് സൃഷ്ടിക്കുന്നത്. കേരളമടക്കമുള്ള ചില സംസ്ഥാനങ്ങളിലെ പ്രതിദിന കൊവിഡ് കണക്കുകൾ പേടിപ്പെടുത്തുന്നതാണ്. കാര്യങ്ങൾ കൈവിട്ടു പോകാതിരിക്കാനാണ് സർക്കാർ ഇപ്പോൾ സംസ്ഥാനത്ത് ലോക്ക് ഡൗൺ പ്രഖ്യാപിച്ചിരിക്കുന്നത്. ഇന്ന് മുതൽ ആരംഭിക്കുന്ന ലോക്ക് ഡൗണിൽ പൊതുജങ്ങളുടെ പങ്കാളിത്തം ഏറെ നിർണായകമാണ്. വാഹനങ്ങളുമായി അനാവശ്യമായി പുറത്തിറങ്ങാതിരിക്കുക എന്നതാണ് പ്രധാന നിർദേശം. ലോക്ക് ഡൗൺ തീരുന്നതുവരെ വാഹനം പുറത്തിറക്കാതെ ഇരുന്നാൽ അത്രയും നന്ന്. അതെ സമയം ഈ കാലയളവിൽ ഓടാതിരിക്കുന്ന നിങ്ങളുടെ വാഹനങ്ങൾക്ക് ചില പരിചരണം ആവശ്യമാണ്. ഇവ എന്തൊക്കെ എന്നറിയാം.\nവാഹനം ഇടയ്ക്ക് സ്റ്റാർട്ട് ചെയ്യുക - കുറഞ്ഞത്3ദിവസം കൂടുമ്പോഴെങ്കിലും നിങ്ങളുടെ വാഹനം സ്റ്റാർട്ട് ചെയ്ത്2മിനുട്ടിന് ശേഷം ഓഫ് ചെയ്യുക. എൻജിൻ, ബാറ്ററി തുടങ്ങിയ വാഹനഭാഗങ്ങൾ കുറെ ദിവസം പ്രവർത്തിക്കാതിരുന്നാൽ സ്റ്റാർട്ടിങ് ട്രബിൾ ഉണ്ടാകാൻ സാദ്ധ്യതയുണ്ട്. വാഹനം ഇടയ്ക്ക് സ്റ്റാർട്ട് ചെയ്യുന്നത് ഈ അവസ്ഥ ഒഴിവാക്കും. അല്പം മുൻപോട്ടും പുറകിലേക്കും വാഹനം ഡ്രൈവ് ചെയ്യാൻ പറ്റിയാൽ (നിങ്ങളുടെ പുരയിടത്തിൽ തന്നെ) കൂടുതൽ നല്ലത്.\nCar parked at home\nബാറ്ററി, സ്പാർക്ക് പ്ളഗ് ശ്രദ്ധിക്കാം - ലോക്ക് ഡൗൺ സമയത്ത് വാഹനം പൂർണമായും ഉപയോഗിക്കേണ്ടി വരില്ല എന്നുറപ്പുണ്ടെങ്കിൽ ബാറ്ററിയുടെ പ്ലഗ് വിച്ഛേദിക്കുക. ബാറ്റെറിയുടെ ചാർജ് ഇറങ്ങിപ്പോകുന്നത് ഇതൊഴിവാക്കും. മാത്രമല്ല വാഹനത്തിന്റെ സ്പാർക്ക് പ്ലെഗ് വിച്ഛേദിക്കുന്നതും നല്ലതാണ്. സിലിണ്ടർ ഹെഡിൽ തുരുമ്പെടുക്കുന്നത് ഇത് തടയും.\nപാർക്ക് ചെയ്യുന്ന സ്ഥലം - വീട്ടിൽ കാർ പോർച്ച് ഉണ്ടെങ്കിൽ അവിടെതന്നെ പാർക്ക് ചെയ്യുക. ഇല്ലെങ്കിൽ തണലുള്ള സ്ഥലത്ത് വാഹനം പാർക്ക് ചെയ്യാൻ ശ്രമിക്കുക. വാഹനം മൂടാനുള്ള കവർ ലഭ്യമെങ്കിൽ തീർച്ചയായും വാഹനം മൂടി സൂക്ഷിക്കുക.\n'ഫുൾടാങ്ക്' എങ്കിൽ നല്ലത് - വാഹനത്തിൽ ഫുൾടാങ്ക് ഇന്ധനം നിറക്കാൻ പറ്റുന്ന സാഹചര്യമെങ്കിൽ ഉപയോഗപ്പെടുത്തുക. ടാങ്കിൽ ഇന്ധനം കുറവാണെങ്കിൽ ഒരു പക്ഷെ ഇന്ധനത്തിന് മുകളിലുള്ള വായു സാന്ദ്രീകരണത്തിനും അത് വഴി പെട്രോൾ ടാങ്കിന്റെ ഉൾഭാഗത്ത് തുരുമ്പെടുക്കാനും കാരണമായേക്കാം.\nകാറോടിക്കുമ്പോൾ നിർബന്ധമായും കയ്യിലുണ്ടാവണം ഈ5രേഖകൾ\nഹാൻഡ് ബ്രെയ്ക്ക് വേണ്ട - കൂടുതൽ ദിവസത്തേക്ക് പാർക്ക് ചെയ്യുമ്പോൾ ഹാൻഡ് ബ്രെയ്ക്ക് ഒഴിവാക്കുന്നതാണ് ഉചിതം. കൂടുതൽ സമയം ഹാൻഡ് ബ്രെയ്ക്കിൽ വാഹനം ഇരിക്കുന്നത് ബ്രെയ്ക്ക് പാഡ് ജാം ആകാൻ ഇടവരുത്തും. പകരം വാഹനം ഗിയറിൽ പാർക്ക് ചെയ്യാം. അതെ സമയം ഓട്ടോമാറ്റിക് കാറുകൾ ഹാൻഡ് ബ്രെയ്ക്ക് ഉപയോഗിക്കുന്നതാണ് ഉചിതം. കൂടുതൽ ഉറപ്പിന് ടയറിന് ഇരുവശത്തും കല്ലോ, മരക്കഷണം വച്ചോ തടസ്സം സൃഷ്ടിക്കുന്നത് നല്ലതാണ്.\nപുതിയ വാഹന രജിസ്ട്രേഷൻ ക്രമങ്ങൾ അടിമുടി മാറി; പുതിയ നിർദേശങ്ങൾ അറിയാം ആര്‍ട്ടിക്കിള് ഷോ\nവാഹന പരിചരണം storing car for long period car care tips car care in lockdown car care during lockdown\nWeb Title : kerala lockdown;5tips to take care of your car, bike


ഈടയിലെ വിശേഷങ്ങളുമായി ഷൈന് നിഗവും നിമിഷയും കലോത്സവ വേദിയില്. -\nഈടയിലെ വിശേഷങ്ങളുമായി ഷൈന് നിഗവും നിമിഷയും കലോത്സവ വേദിയില്. കണ്ണൂരിന്റ രാഷ്ട്രീയ പശ്ചാത്തലം ഇതിവൃത്തമാക്കി തയ്യാറാക്കിയ ചിത്രം നിരൂപക പ്രശംസ നേടി മുന്നേറുന്നതില് ഒരുപാട് സന്തോഷമുണ്ടെന്ന് ഇരുവരും റിപ്പോര്‍ട്ടറോട് പറഞ്ഞു. 80കളിലെ ചിത്രങ്ങളുമായി ഈടയെ താരതമ്യം ചെയ്ത് സംസാരിക്കുന്നത് തന്നെ അഭിനന്ദനവുമായി കാണുന്നു.\nസിനിമ കണ്ട് ഒരുപാട് പേര് വിളിച്ച് അഭിനന്ദിച്ചു. സിനിമയില് അഭിനയിക്കുന്നതിന് മുന്‍പ് കണ്ണൂരില് പോയിരുന്നു. കാലിക പ്രസക്തിയുള്ള സിനിമയുടെ ഭാഗമാകാന് കഴിഞ്ഞതില് ഒത്തിരി സന്തോഷമുണ്ടെന്നും ഷൈന് പറഞ്ഞു. സിനിമയ്ക്കു വേണ്ടി പരിശ്രമിച്ചതായി ഓര്‍മ്മയില്ലെന്നും സിനിമ തനിയെ തന്നിലേക്ക് വന്നു ചേരുകയായിരുന്നുവെന്നും ഷൈന് പറഞ്ഞു.\nവാപ്പച്ചിയുടെ ട്രൂപ്പ് റിഹേഴ്സലുകളുമായി ബന്ധപ്പെട്ട മുന്‍പ് ടീമംഗങ്ങളില് ചിലര് വീട്ടില് താമസിച്ചിരുന്നതും മറ്റും ഓര്‍മ്മയുണ്ട്. അദ്ദേഹത്തിന്റെ അഭീനയ പാരമ്ബര്യം എങ്ങനെയാണ് സ്വാധീനിച്ചതെന്ന് ചോദിച്ചാല് അത് വ്യക്തമായി വിവരിക്കാന് അറിയില്ലെന്നും ഷൈന് പറഞ്ഞു.\nതൊണ്ടിമുതലും ദൃക്സാക്ഷിയും എന്ന സിനിമയിലൂടെ പ്രേക്ഷക പ്രീതി പിടിച്ചുപറ്റാനായതില് ഏറെ സന്തോഷമുണ്ടെന്ന് നിമിഷ പ്രതികരിച്ചു. ഇനി മലയാള സിനിമയില് കൂടുതല് ശ്രദ്ധിക്കാനാണ് ലക്ഷ്യമിടുന്നത്. അഭിനയത്തിനുള്ള സൗകര്യത്തിനായി ഇപ്പോള് എറണാകുളത്തേക്ക് താമസം മാറ്റിയിരിക്കുകയാണെന്നും നിമിഷ പറഞ്ഞു. ഓഡിഷന് വഴിയാണ് തൊണ്ടിമുതലിലേക്കുത്തുന്നത്. രാജീവ് രവി വഴിയാണ് ഈടയിലേക്ക് എത്തുന്നത്.\nമധുപാലിന്റെ സിനിമയാണ് അടുത്തതായി അഭിനയിക്കുന്നത്. അതിനു ശേഷം ചാക്കോച്ചനൊപ്പമുള്ള സിനിമയുടെ ചിത്രീകരണമുണ്ടാകും. മലയാളം തുടക്കത്തില് ബുദ്ധിമുട്ടായിരുന്നു. തൊണ്ടിമുതലില് അഭിനയിക്കുന്ന സമയത്ത് ഭാഷ പ്രശ്നമായിരുന്നു. പക്ഷേ രണ്ട് സിനിമകള് കഴിഞ്ഞതോടെ കുഴപ്പമില്ലെന്നായി. ഇപ്പോള് വീട്ടിലും എല്ലാവരും മലയാളമാണ് സംസാരിക്കുന്നത്. മൂന്നാമത്തെ സിനിമയില് സ്വന്തമായി ഡബ്ബ് ചെയ്തോളാന് സംവിധായകന് അനുവാദം നല്‍കിയിട്ടുണ്ടെന്നും നിമിഷ പറഞ്ഞു.\nമലയാളം പാടെ ഉപേക്ഷിച്ച് ഇപ്പോള് തമിഴിലും തെലുങ്കിലും പൂര്‍ണ ശ്രദ്ധ കൊടുത്തിരിയ്ക്കുകയാണ് കീര്‍ത്തി സുരേഷ്. തെലുങ്കില് പവര്‍സ്റ്റാര് പവന് കല്യാണ് നായകനായി എത്തുന്ന അഗ്ന്യാതവസിയാണ് കീര്‍ത്തിയുടെ പുതിയ ചിത്രം.അഗ്ന്യാതവസിയുടെ ഓഡിയോ ലോഞ്ചിന് വന്ന കീര്‍ത്തി സുരേഷിന്റെ കോലം കണ്ട് ആരാധകര് അക്ഷരാര്‍ത്ഥത്തില് ഞെട്ടി. ക്യൂട്ട് സൗന്ദര്യം എന്ന് വിശേഷിപ്പിച്ച കീര്‍ത്തി തന്നെയാണോ ഇത് എന്നാണ് സോഷ്യല് മീഡിയയില് ആരാധകര് ചോദിയ്ക്കുന്നത്.ഇതാണ് അഗ്നാതവസിയുടെ ഓഡിയോ ലോഞ്ചിന് വന്നപ്പോഴുള്ള കീര്‍ത്തിയുടെ രൂപം. സാരിയും കുപ്പായവുമൊന്നുമല്ല പ്രശ്‌നം.. കീര്‍ത്തിയുടെ ഹെയര്‍സ്റ്റൈലും മേക്കപ്പുമാണ് […]


മാധ്യമപ്രവര്‍ത്തകയെ അപമാനിച്ച സംഭവം: വിദേശത്തേക്ക് കടന്ന പ്രതി രണ്ട് വര്‍ഷത്തിനു ശേഷം പിടിയില് | media person attack case Nilambur| arrest\nമാധ്യമപ്രവര്‍ത്തകയെ അപമാനിച്ച സംഭവം: വിദേശത്തേക്ക് കടന്ന പ്രതി രണ്ട് വര്‍ഷത്തിനു ശേഷം പിടിയില്\nOct 13, 2019, 12:08 PM IST\nകേസിലെ നാലാം പ്രതിയാണ് ഇയാള്. സംഭവം നടന്ന് രണ്ട് വര്‍ഷത്തിനു ശേഷമാണ് നാലാമത്തെ പ്രതിയായ റഹ്മത്തുള്ള പോലീസ് കസ്റ്റഡിയിലാവുന്നത്.\nനിലമ്പൂർ: നിലമ്പൂരില് വെച്ച് മാധ്യമപ്രവര്‍ത്തകയെ ആള്‍ക്കൂട്ടം അപമാനിക്കുകയും കയ്യേറ്റം ചെയ്യുകയും ചെയ്ത കേസില് വിദേശത്തക്ക് കടന്ന പ്രതി പോലീസ് പിടിയില്. റഹ്മത്തുള്ള(33)യാണ് പോലീസ് പിടികൂടിയത്. വിദേശത്ത് നിന്ന് വരുന്നവഴി കരിപ്പൂര് വിമാനത്താവളത്തില് വെച്ചാണ് ഇയാളെ പോലീസ് സംഘം പിടികൂടിയത്.\nകേസിലെ നാലാം പ്രതിയാണ് ഇയാള്. സംഭവം നടന്ന് രണ്ട് വര്‍ഷത്തിനു ശേഷമാണ് നാലാമത്തെ പ്രതിയായ റഹ്മത്തുള്ള പോലീസ് കസ്റ്റഡിയിലാവുന്നത്. കേസില് ആകെ ആറ് പ്രതികളാണുള്ളത്. അഞ്ച് പ്രതികള് നേരത്തെ പോലീസ് പിടിയിലായി ജാമ്യത്തില് പുറത്തിറങ്ങിയിരുന്നു. റഹ്മത്തുള്ളയെ ഇന്ന് കോടതിയില് ഹാജരാക്കും.\n2016ലെ ക്രിസ്മസ് ദിനത്തിലാണ് മാധ്യമപ്രവര്‍ത്തകയ്ക്ക് നിലമ്പൂര്-നായാടംപൊയില് റോഡിലെ കക്കാടംപൊയിലിനടുത്ത് സദാചാരപോലീസ് ചമഞ്ഞെത്തിയ ഏതാനും പേരില്‍നിന്ന് അപമാനം നേരിടേണ്ടിവന്നത്. യുവതിയുടെ കൈക്ക് കയറിപ്പിടിക്കുകയും കൈയില്‍നിന്ന് മൊബൈല്‍ഫോണ് വാങ്ങി വലിച്ചെറിയുകയും ലൈംഗികമായി കയ്യേറ്റം ചെയ്യുമെന്ന് ഭീഷണിപ്പെടുത്തുകയും ചെയ്തിരുന്നു. സംഭവത്തെത്തുടര്‍ന്ന് യുവതി പോലീസിന്റെ സഹായം തേടുകയായിരുന്നു.\ncontent highlights: Nilambur Media person attack case, accused arrested after two years\nതിരുവനന്തപുരം: കിളിമാനൂരില് കാര് അപകടത്തില് പെട്ട് നാലുപേര് മരിച്ചു. ..\nതിരുവനന്തപുരത്ത് മാധ്യമപ്രവര്‍ത്തകര്‍ക്ക് ക്രൂര മര്‍ദ്ദനം; റിപ്പോര്‍ട്ടിങ് നിര്‍ത്തിവെച്ചു\nmedia persons attacked\nസ്ത്രീത്വത്തെ അപമാനിക്കാന് ശ്രമിച്ച സംഭവങ്ങള് ഗൗരവത്തോടെയാണ് കാണുന്നതെന്ന് മുഖ്യമന്ത്രി\nഗര്‍ഭിണിക്ക് സ്വകാര്യ ആശുപത്രികളില് ചികിത്സ ലഭിച്ചില്ല; ഇരട്ടക്കുട്ടികള് മരിച്ചു\nവിജയ് പി നായരെ അറിയില്ല; ആരോപണം നിഷേധിച്ച് കലാസംവിധായകന് പ്രേമചന്ദ്രന്


ഇതാ, എഴുത്തുകാരുടെ എഴുത്തുകാരൻ |\nOct 1, 2021, 11:15 PM IST\nതന്റെ 79 വയസ്സിനിടയിലെ സമരഭരിതവും സംഭവബഹുലവുമായ ജീവിതത്തിനിടയിൽ ഗാന്ധിജി എഴുതി പുസ്തകങ്ങൾ നൂറ് വാല്യത്തിലധികമുണ്ട്.ഗാന്ധിജിയുടെ രചനകൾ സൂക്ഷിക്കാൻതന്നെ ഒരലമാര ആവശ്യമാണ്. അദ്‌ഭുതകരമായ വൈവിധ്യവുംആഴവുമാണ് ആ രചനകളിൽ.ഗാന്ധിജി എന്ന എഴുത്തുകാരനുമുന്നിൽവിസ്മയത്തോടെനിന്നുകൊണ്ട്്് മെറ്റാരു എഴുത്തുകാരൻ എഴുതിയതാണ് ഈ കുറിപ്പ്\n# കല്പറ്റ നാരായണൻ kalpettanarayanan@gmail.com\nരണ്ടുകൈകൊണ്ടും ഗാന്ധിജി എഴുതി. വലതു കൈതളർന്നപ്പോൾ ഇടതുകൈകൊണ്ടും എഴുതിയാണ് ഹിന്ദ് സ്വരാജ് മുഴുമിപ്പിച്ചത്. രണ്ടുകൈയും തികയാതെവന്നതിനാലാവാം പലപ്പോഴും ഗാന്ധിജി പറഞ്ഞുകൊടുത്ത്, തന്റേതല്ലാത്ത കൈകൾകൊണ്ട് എഴുതിക്കുകയുംചെയ്തു. അതിനായി സ്വദേശിയും വിദേശിയുമായ ഒട്ടേറെ കൈകൾ ഗാന്ധിജി ഉപയോഗിച്ചു. ഒരുലക്ഷത്തിൽപ്പരം കത്തുകൾ, ഒട്ടേറെ ലേഖനങ്ങൾ, ഹരിജനിലും നവജീവനിലും പ്രത്യക്ഷപ്പെട്ട കോളങ്ങൾ, ലഘുലേഖകൾ, ആത്മകഥയുൾപ്പെടെയുള്ള ഗ്രന്ഥങ്ങൾ അതങ്ങനെ നീണ്ടുനീണ്ടു കിടക്കുന്നു. ഗാന്ധിജിയോളം എഴുതിയ എഴുത്തുകാർ ഭാരതത്തിലുണ്ടോയെന്ന് സംശയം. ഗാന്ധിജി ഓരോ വീട്ടിലും ഒരലമാര അർഹിച്ചു. ഓരോ ലൈബ്രറിയിലും ഒരു മുറി അർഹിച്ചു. ഗാന്ധിജിയെക്കുറിച്ച് എഴുതപ്പെട്ടവ മുഴുവൻ ഉൾക്കൊള്ളണമെങ്കിൽ അതിനായി ഒരു മുഴുലൈബ്രറിതന്നെ ആവശ്യമാക്കി. ആ അർഥത്തിൽ ഗാന്ധിജിയാണ് നമ്മുടെ ഏറ്റവും വലിയ എഴുത്തുകാരനെന്ന് നിസ്സംശയം പറയാം. ആ അർഥത്തിൽമാത്രമായിരുന്നോഗാന്ധിജി വലിയ എഴുത്തുകാരൻ?\nഇത്രയധികം എഴുതിയിട്ടും അതിലൊരു വാക്കുപോലും അലസമായി താനെഴു തിയിട്ടില്ലെന്ന് ഗാന്ധിജി പറയുന്നുണ്ട്. താനെഴുതിയ ഓരോ വാക്കിലും തന്റെ മുദ്രയുണ്ടായിരുന്നു; ഉത്തരവാദിത്വത്തിന്റെ മുദ്ര. ഗാന്ധിജിയെക്കൂടാതെ ഗാന്ധിയൻ ആദർശത്തിന്റെ നാനാവശങ്ങൾക്കും എന്നേക്കും നിലനിൽപ്പുണ്ടാവാൻ വേണ്ടത്രയും ഗാന്ധിജി എഴുതി. ഗാന്ധിജിയെ നേരിൽക്കണ്ടപ്പോൾ തൊട്ടുനെറുകയിൽവെച്ചതിലേറെ ആളുകൾ(കൊലയാളിപോലും അദ്ദേഹത്തെ വന്ദിച്ചശേഷം തോക്ക് കൈയിലെടുത്തു)മനസാ തൊട്ടു നെറുകയിൽവെക്കുന്ന ഒട്ടേറെ സന്ദർഭങ്ങൾ ഗാന്ധിസാഹിത്യത്തിലുണ്ട്. ഇന്ത്യയിൽ സാധ്യമായ ഏറ്റവും വിശിഷ്ടമായ തീർഥാടനം ഈ കൃതികളിലുടെയുമാവാം. ആത്മാനുരാഗത്തിന്റെ ചവർപ്പ് തെല്ലുപോലും അനുഭവിപ്പിക്കാതെ ഇത്രയധികം എഴുതാൻ അനാസക്തനായ ഒരു യോഗിക്കല്ലാതെ കഴിയുമോ? ഇനി തനിക്ക്, സമൂഹത്തിൽ ലയിച്ച തന്നെക്കുറിച്ചല്ലാതെ പറയാനില്ലാത്തതിനാലാണ്, ഇനി താൻമാത്രമായി ഇല്ല എന്നതിനാലാണ് അദ്ദേഹം ആത്മകഥ അകാലത്ത് മുഴുമിപ്പിച്ചത്. My pen instinctively refuses to proceed further എന്ന് പറഞ്ഞുകൊണ്ട് അദ്ദേഹം ആത്മകഥാരചനയിൽനിന്ന് വിരമിക്കുന്നു: ‘ഇവിടംമുതൽ മുമ്പോട്ടുള്ള എന്റെ ജീവിതം തികച്ചും പരസ്യമാകയാൽ അതേപ്പറ്റി ജനങ്ങൾക്കറിയാൻ പറ്റാത്തതായി ഒന്നും കാണില്ല’. കർമനിരതമായ മൂന്നുപതിറ്റാണ്ട് പിന്നീടദ്ദേഹം ജീവിച്ചു; പൂർണമായ ദൃശ്യതയിൽ, ആർക്കുമെഴുതാവുന്ന, ആർക്കും കാണാവുന്ന പുസ്തകമായി. ഉപനിഷദ്‌മന്ത്രങ്ങൾപോലെയോ ബൈബിളോ ഖുർആനോ പോലെയോ കർത്തൃരഹിതമായ കർത്തൃത്വത്തിന്റെ വചനങ്ങളായിരുന്നു അവ മുഴുക്കെ. ഖുർആനില്ലാത്ത അറബിക് ഭാഷ വിസ്മൃതമാവുമെന്ന് ഗാന്ധിജി എഴുതിയിട്ടുണ്ട്; ഗാന്ധിജിയില്ലാത്ത ഇന്ത്യയും.\nഗാന്ധിജി എഴുതിയത് ഗാന്ധിജിയെക്കാൾ ലളിതമായി മറ്റൊരാൾക്ക് എഴുതാനാവില്ല. ജോൺസന്റെ രീതിയിലല്ല, ഡിക്കൻസിന്റെ രീതിയിലാണ് എഴുതേണ്ടതെന്ന് ഗാന്ധിജി കരുതി. ആർഭാടം എപ്രകാരം ഹിംസയാകുന്നുവോ അപ്രകാരം ഹിംസയാണ് പണ്ഡിതമ്മന്യമായ രചനയും. ‘എന്റെ പൊങ്ങച്ചഭാവം മോടിയുള്ള ചില പദപ്രയോഗങ്ങൾ നടത്താൻ എന്നെ പ്രേരിപ്പിക്കും. എന്റെ കോപം രൂക്ഷമായ ചില വിശേഷണങ്ങൾ നൽകാൻ എനിക്ക് പ്രേരണയാകും. ഇത്തരം കളകളെ പിഴുതുമാറ്റാനാണ് ഞാൻ യത്നിച്ചു കൊണ്ടിരിക്കുന്നത്.’ അതിലദ്ദേഹം പൂർണമായി വിജയിച്ചു. ഈ വൃദ്ധൻ എത്രയോ നല്ലവൻ എന്നവർക്ക് തോന്നുന്നുണ്ടാവാം. ആവട്ടെ. പക്ഷേ, ഈ നന്മയെന്നത് ശ്രദ്ധാപൂർവമായ ഒരു തപസ്യയിലൂടെ ശീലിച്ചെടുത്തതാണെന്ന കാര്യവും ലോകമറിയണം. കൂടുതൽ ലാളിത്യത്തിലേക്ക് അദ്ദേഹം ഓരോ രചനയിലൂടെയുമെത്തി. ലക്ഷ്യത്തിലെത്താൻ ഏറ്റവും ഋജുവായ വഴി അദ്ദേഹം നിഷ്കർഷിച്ചു.\nഗാന്ധിജി ഇന്ത്യയിൽ ചെയ്ത ആദ്യപ്രസംഗം വലിയതോതിൽ ശ്രദ്ധിക്കപ്പെട്ടു. 1916-ൽ, ബനാറസ് ഹിന്ദു കോളേജിന്റെ ഉദ്ഘാടനവേളയിലായിരുന്നു നാട്ടുരാജാക്കന്മാരെയും വെള്ളക്കാരെയും പ്രകോപിപ്പിച്ച ആ തീപ്പൊരിപ്രസംഗം. ഒറ്റപ്രസംഗംകൊണ്ട് ഗാന്ധിജി ഒരു ഉജ്ജ്വലവാഗ്മിയായി. പലയിടങ്ങളിൽനിന്നും പ്രസംഗി ക്കാനുള്ളക്ഷണം കിട്ടിക്കൊണ്ടിരുന്നു. പ്രസംഗത്തിന്റെ പ്രലോഭനത്തിൽപ്പെടാൻ അദ്ദേഹം സ്വയം സമ്മതിച്ചില്ല. ഒരു കൊല്ലത്തേക്ക് ഗാന്ധിജി പ്രസംഗമേചെയ്തില്ല. ഉച്ചത്തിലുള്ള പ്രസംഗത്തിന്റെ ആ കാലത്ത് ഗാന്ധിജി ചെറിയശബ്ദത്തിൽ ചുറ്റുമുള്ളവരോട് ആത്മാർഥമായി സംഭാഷണംചെയ്തു, സങ്കൽല്പിക്കാവുന്നതിൽ ഏറ്റവും സരളമായ ഭാഷയിൽ. ഭക്ഷണത്തിലെന്നപോലെ, വസ്ത്രത്തിലെന്നപോലെ മോടിയില്ലാതെ അദ്ദേഹം പ്രസംഗിച്ചു, എഴുതി. ഒരാസക്തിയും അദ്ദേഹത്തെ നിയന്ത്രിച്ചില്ല. നമ്മുടെ പൂന്താനം ഗാന്ധിജിക്കുമുമ്പേ പിറന്ന ഒരു ഗാന്ധിയനാണെന്ന് ആ ഭാഷയാൽ വശീകരിക്കപ്പെട്ട എനിക്ക് തോന്നാറുണ്ട്. ‘ഉമ്മാ, ഞാൻ ഗാന്ധിയെ തൊട്ടു’ എന്നുപറഞ്ഞ ബഷീറിൽ ആ ഗാന്ധിയൻ ടച്ച് കൃതികൾതോറും വളർന്നുവളർന്ന് ‘പാത്തുമ്മയുടെ ആടി’ൽ പൂർണസാഫല്യത്തിലെത്തി. ഭാഷയുടെ ലാളിത്യമില്ലായ്മകൊണ്ട് സാരമായത് നിസ്സാരമാവരുത്. പൊരുൾ മങ്ങരുത്. വലിയ തയ്യൽക്കാരൻ തുണി വ്യർഥമാക്കുകയില്ല എന്ന ലാവോത്‌സിയൻ വചനം ഗാന്ധിജിയിൽ അന്വർഥം.\nഒരെഴുത്തുകാരനെ പ്രചോദിപ്പിക്കുന്നതായി ഗാന്ധിജിയിൽ എന്തെല്ലാമാണുള്ളത്? സ്വയം നവീകരിക്കാനുള്ള നിരന്തരമായ ശ്രമമാണതിൽ മുഖ്യമെന്ന് ഞാൻ കരുതുന്നു. ലൂയി ഫിഷർ ഗാന്ധിജിയെക്കുറിച്ച് എഴുതുന്നു: ‘മുൻ നിശ്ചയപ്രകാരം ഗാന്ധി ജീവിച്ചിട്ടില്ല.' മാരിറ്റ്‌സ്ബർഗിലെ ദുരന്തത്തിനുശേഷം സമാനമായ അനുഭവങ്ങളിലൂടെ കടന്നുപോയ ഇന്ത്യക്കാരോട്, ഇതിനെന്താണ് പരിഹാരം എന്ന് ചോദിച്ചപ്പോൾ അവർ കൈമലർത്തി. കന്മതിൽ തലകൊണ്ടടിച്ച് പൊട്ടിക്കാനാവുമോ? പിന്നീടവിടെ നടന്നതിനുതക്ക പ്രതിരൂപവുമായിരുന്നു അത്. ഗാന്ധിജി തലകൊണ്ടടിച്ച് ആ കന്മതിൽ പൊട്ടിച്ചു. ആഫ്രിക്കയിലേക്കുപോയ ഒരു വെറും വക്കീലായിരുന്നില്ല മടങ്ങിവന്നത്. പുതിയ ഉത്തരവാദിത്വങ്ങളും സ്വപ്നങ്ങളുമുള്ള ഒരു സ്വാതന്ത്ര്യസമരഭടൻ. രക്തരൂഷിതമാവുമായിരുന്ന ഒരു ആഭ്യന്തരകലഹത്തെ രക്തരഹിതമായ ഒരു യഥാർഥ സ്വാതന്ത്ര്യസമരമാക്കി മാറ്റാൻപോന്ന ഒരാൾ. അൺടു ദ ലാസ്റ്റ് കൈയിലെടുത്ത രാത്രി പുലർന്നത് സർവോദയത്തിലേക്കായിരുന്നു. ‘ചരിത്ര ത്തിൽ ഇതുവരെ സംഭവിച്ചിട്ടില്ലാത്തത്, ഇനിയൊരിക്കലും സംഭവിക്കുകയില്ല എന്ന് കരുതുന്നത് മനുഷ്യമാഹാത്മ്യത്തിലുള്ള വിശ്വാസരാഹിത്യത്തെയാണ് കാണിക്കുന്നത്.’ തികച്ചും തന്റേതല്ലാത്ത, സ്വയം നിർണയാധികാരമില്ലാത്ത, ജീവിതത്തെ ഗാന്ധിജി ജീവിതമായി കണ്ടില്ല. കലാശാലക്കാലത്തെക്കുറിച്ച് ഗാന്ധിജി പറഞ്ഞത് അതെന്റെ ജീവിതത്തിന് മുൻപായിരുന്നു എന്നാണ്. ജയിലിലായിരുന്നപ്പോഴും ഗാന്ധിജി നിരാശനായിരുന്നില്ല. ‘തടങ്കലിലാണെന്ന ദുഃഖം ഒരു നിമിഷം എനിക്കനുഭവപ്പെട്ടില്ല. എനിക്കുചുറ്റും മതിലുകൾ തീർത്ത് വൃഥാ കല്ലും കുമ്മായവും പാഴാക്കിക്കളഞ്ഞല്ലോ എന്നുതോന്നി’.\nഎഴുത്തുകാരനെങ്കിലും സ്വരാജിൽ ജീവിച്ചിരിക്കണം. വ്യക്തിക്ക് സ്വയം നിർണയാധികാരമുള്ള ഒരിടത്തിൽനിന്നുവേണം എഴുതുക. ഗാന്ധിയൻ പദയാത്ര എനിക്ക് എഴുത്തുകാരന്റെ ഏകാന്തമായ പദയാത്രയുടെ പ്രതിരൂപമാണ്. പുതിയ ഇടത്തേക്കുവേണം, മുൻകൂട്ടി നിശ്ചയിക്കാത്തിടത്തേക്കായിരിക്കണം നിങ്ങളുടെ യാത്രകൾ. ചെയ്തയാത്രകൾ ചെയ്തുകൊണ്ടിരിക്കരുത് - കലാകാരനോട് ഗാന്ധിജി പറയുന്നു. ഗാന്ധിജിയിൽ ക്ലീഷേകൾ ഉണ്ടായിരുന്നില്ല. ഗാന്ധിജി ഒഴുകിക്കൊണ്ടിരുന്നു. എപ്പോൾ എവിടെ കാലുകുത്തിയാലും പുതുവെള്ളം.\nഭാഷയോടുള്ള പ്രതിബദ്ധതയിൽ ഗാന്ധിജി ഏതെഴുത്തുകാരനും മാതൃകയാണ്. ഭാഷയുടെ ശക്തിയിൽ ഭാഷ ആയുധമായ ഏതുകലാകാരനെക്കാളും, അന്യമൊരായുധത്തിലും താത്‌പര്യമില്ലാത്ത ഗാന്ധിജി വിശ്വസിച്ചു. അദ്ദേഹത്തിന്റെ മൗനവ്രതങ്ങൾപോലും മിതവും സാരവത്തുമായ ഭാഷയോടുള്ള കൂപ്പുകൈകൾ. ഭാഷയിലെ സൂക്ഷ്മ വ്യതിയാനങ്ങൾപോലും അദ്ദേഹം ഉപയോഗപ്പെടുത്തി. ദൈവം സത്യമാണ് എന്ന വചനത്തെ സത്യം ദൈവമാണ് എന്നദ്ദേഹം തിരുത്തി. വ്യത്യസ്തമതങ്ങളിൽ കുടുങ്ങിക്കിടന്ന ദൈവം എല്ലാമതങ്ങളുടെയും മതവിശ്വാസമില്ലാത്തവരുടെയും ദൈവമായി ഉയിർത്തെണീറ്റു. നാസ്തികനും തൊഴാമായിരുന്നു ഗാന്ധിജിയുടെ ദൈവത്തെ. ഇതരരില്ലാത്ത ഒരു ലോകത്തിലെത്തുകയായിരുന്നു ഗാന്ധിജിയിലൂടെ ദൈവം. ദൈവം ശുദ്ധവായു ശ്വസിച്ചു. നിരായുധനായ ഈ സത്യമതക്കാരൻ സത്യം എന്ന അതിശക്തനായ ദൈവത്തെ മുറുകെപ്പിടിച്ചുകൊണ്ട്, പരാജയപ്പെടാമായിരുന്ന യുദ്ധങ്ങളും ജയിച്ചു. ആ ദൈവം ഗാന്ധിജിയുടെ കൈയൊപ്പിട്ട് ഹിറ്റ്‌ലർക്കുവരെ കത്തയച്ചു. ആ ദൈവത്തിന് കടന്നുചെല്ലാൻ പറ്റാത്തൊരിടവുമില്ലായിരുന്നു. തകർക്കാൻ പറ്റാത്തൊരു കന്മതിലുമില്ലായിരുന്നു. ഈ അർജുനൻ എതിരാളികൾ തന്റെ ശത്രുക്കളല്ലെന്ന് മനസ്സിലാക്കി, ബന്ധുക്കൾ തന്റെമാത്രം ബന്ധുക്കളല്ലെന്ന് മനസ്സിലാക്കി താഴെവെച്ച ആയുധമെടുക്കാതെത്തന്നെ കൃഷ്ണേച്ഛയെ സാക്ഷാത്കരിച്ചു. ഗാന്ധിജി ഗീതയെക്കുറിച്ചെഴുതിയത് നോക്കൂ. ‘സംശയങ്ങൾ എന്നെ അലട്ടുമ്പോൾ, നിരാശ എന്നെ തുറിച്ചുനോക്കുമ്പോൾ, ചക്രവാളത്തിൽ നേരിയ പ്രകാശരശ്മിപോലും കാണാതിരിക്കുമ്പോൾ ഞാൻ ഭഗവദ്‌ഗീതയിലേക്ക് തിരിയുന്നു. എന്നെ സമാശ്വസിപ്പിക്കാൻ ഒരു ശ്ലോകം കണ്ടെത്തുന്നു. ഉടനെ കഠിനദുഃഖങ്ങൾക്ക് മധ്യേപോലും ഞാൻ പുഞ്ചിരിച്ച് തുടങ്ങുന്നു.' ആയുധമെടുക്കാത്ത ആ തേരാളി യഥാർഥത്തിൽ ഉദ്ദേശിച്ചതെന്താണ് എന്നുപറയാനുള്ള ശ്രമം ഗാന്ധിജിയുടെ ഗീതാവ്യാഖ്യാനത്തിലുണ്ട്. തനിക്കനുഗുണമായ ഭാവനാത്മകമായ വായനയിലൂടെ ഹരിശ്ചന്ദ്രനും പ്രഹ്ളാദനും കൃഷ്ണനും റസ്കിനും തോറോയും ക്രിസ്തുവും ടോൾസ്റ്റോയിയും രൂപാന്തരപ്പെട്ട് ഗാന്ധിയന്മാരായി. ഹിതകരമായ ഈ പരിണാമത്തിൽ അവർ സന്തുഷ്ടരായിരുന്നുവെന്നതിന് ടോൾസ്റ്റോയിയെങ്കിലും നമുക്ക് തെളിവുതന്നിട്ടുണ്ട്. സ്വതന്ത്രവും സർഗാത്മകവുമായ തന്റെ വായനയുടെ സ്വാഭാവികമായ നീട്ടൽതന്നെയായിരുന്നു തനിക്ക് എഴുത്തും.\nലളിതമായ ആശയങ്ങളായിരുന്നില്ല ഗാന്ധിജിക്ക് പറയാനുണ്ടായിരുന്നത്. അതുപറയാൻ ലളിതമായ ഭാഷ ഉപയോഗിക്കാതിരിക്കുന്നത് അധർമമാണെന്ന് ഗാന്ധിജി അറിഞ്ഞു. ഭാഷയുടെ കാര്യത്തിലും ഗാന്ധിജിയുടെ ലോകത്തിൽ ഇതരരില്ലായിരുന്നു. സംസാരഭാഷയിൽ ഗഹനങ്ങളായ കാര്യങ്ങൾ പറയുകവഴി, സംസാരഭാഷയുടെ ശേഷിയുയർത്തുക വഴി, ജനതയുടെ ഭാവുകത്വമുയർത്തുകയായിരുന്നു ഗാന്ധിജി. ‘നമ്മുടെ ഭാഷയിൽ അതിവിനയം കാണിക്കുന്ന ഒരുപാട് പദങ്ങളുമുണ്ട്. കാരണം, വർഷങ്ങളോളം നാം പാരതന്ത്ര്യത്തിലാണ് കഴിഞ്ഞുകൂടിയത്. ധീരതയും സത്യസന്ധതയും പ്രേമവും ഭാഷയിൽ പ്രതിഫലിക്കുന്നില്ലെങ്കിൽ ആ ഭാഷ പറയുന്ന ജനങ്ങൾക്കും ഈ ഗുണങ്ങളില്ല എന്ന് നിസ്സംശയം പറയാം’. ഭാഷയോളമാണ് മനുഷ്യൻ എന്ന സങ്കീർണമായ ആശയം ഗാന്ധിജി അതിലും ലളിതമായി പറയാനാവാത്ത ഭാഷയിൽ നമ്മോട് പറയുന്നു. ‘ഭാഷയിൽ പ്രതിഫലിക്കുന്നത് സ്വന്തം ദാരിദ്ര്യമല്ല, ജനതയുടെ ദാരിദ്ര്യമാണ്’ എന്ന് ഗാന്ധിജി എഴുതുന്നു. ഗാന്ധിജി എന്ന പത്രപ്രവർത്തകനും ഗാന്ധിജി എന്ന രാഷ്ട്രീയക്കാരനും ഗാന്ധിജി എന്ന തത്ത്വചിന്തകനും ഏറ്റവും ലളിതമായെഴുതി. സാധാരണക്കാരനായ ഒരു ഗ്രാമീണനെ മനസ്സാ കണ്ടുകൊണ്ട്. പലപ്പോഴും ലഘുവായ നർമം കലർത്തി. ‘‘പുകയിലയുടെ ദൂഷ്യങ്ങളെക്കുറിച്ചുള്ള ലേഖനവും നല്ല പുകയില എവിടെ കിട്ടുമെന്ന കാര്യവും ഏതുതരം സിഗരറ്റാണ് ഉത്തമമെന്നും ഒരേ പത്രത്തിൽ നമുക്ക് കാണാം’’ -പത്രത്തിന്റെ ധാർമികനിലപാടിനെപ്പറ്റിയാണ്. എന്തൊരു ഡീറ്റെയിലിങ്ങാണെന്ന് നോക്കു: ‘‘എന്നാൽ, ചീത്തവിളിച്ചുകൊണ്ട് കാളകളെക്കൂട്ടി കിണറ്റിൽനിന്ന് വെള്ളംവലിക്കുന്ന പാവപ്പെട്ടവനെ നാം സാഹിത്യത്തെക്കുറിച്ച് പറയുമ്പോൾ ഓർക്കാറുണ്ടോ’. മണ്ണിൽ ചവിട്ടി നടന്നു ഗാന്ധിജി, എന്നും എന്തിലും. പിന്നീട് ലോകം അംഗീകരിച്ചത് ഗാന്ധിജി നേരത്തേകൂട്ടി പറഞ്ഞു. ‘വിപ്ളവാനന്തരറഷ്യയിലെ ജീവിതം ഒട്ടുംമെച്ചപ്പെട്ടതായി എനിക്ക്\nതോന്നുന്നില്ല. ബൈബിൾ പറയുമ്പോലെ ലോകം മുഴുവൻ നേടിയാലും ആത്മാവ് നഷ്ടപ്പെട്ടാൽ എന്തുഫലം?’’.\nലിറ്ററലിസം ഗാന്ധിജിയെ നിയന്ത്രിക്കുകയോ നയിക്കുകയോ ചെയ്തില്ല. ‘ഗീതയുടെ അക്ഷരാർഥമനുസരിച്ച് യുദ്ധവും ഫലത്യാഗവും യോജിച്ചുപോകുമെന്ന് പറയാൻ കഴിയുമായിരിക്കും. പക്ഷേ, സ്വന്തം ജീവിതത്തിൽ ഗീതാസിദ്ധാന്തം നടപ്പാക്കാനുള്ള നാൽപ്പതുവർഷത്തെ നിരന്തരയത്നത്തിനുശേഷം ഞാൻ എല്ലാ വിനയത്തോടെയും പറയട്ടെ, എല്ലാ അർഥത്തിലും രൂപത്തിലും അഹിംസാപൂർണത പാലിക്കാതെ പൂർണത്യാഗം സാധ്യമല്ലെന്ന് എനിക്ക് ബോധ്യപ്പെട്ടിരിക്കുന്നു. ഗീതയുടെ മുഖ്യസിദ്ധാന്തം സുഖത്തെയും ദുഃഖത്തെയും ലാഭത്തെയും നഷ്ടത്തെയും വിജയത്തെയും പരാജയത്തെയും ഒരുപോലെക്കണ്ട് നീ യുദ്ധംചെയ്യുക, അങ്ങനെ ചെയ്താൽ നിന്റെ പ്രവൃത്തി അധർമമല്ല എന്നാണ്. ധനാർത്തിയുള്ളവന് ദാരിദ്ര്യനിർമാർജനം സാധ്യമാണോ, ഗാന്ധിജി പറയുന്നു: ‘‘ഇനിമേൽ നമ്മുടെ വിധി ദാരിദ്ര്യമാണ്. ധനവാനായിരിക്കുന്നതിനെക്കാൾ അനുഗൃഹീതമായിട്ടുള്ളത് ദരിദ്രനായിരിക്കുന്നതാണ്. ദാരിദ്ര്യത്തിന്റെ പ്രയോജനം ധനത്തിന്റെ പ്രയോജനത്തെക്കാൾ മധുരതരമാണ്’’\nഏത് കോപ്പിറൈറ്റർക്കും കൊതിതോന്നും ഗാന്ധിജി കോയിൻ ചെയ്തുപയോഗിച്ച ചില പദസംയുക്തങ്ങൾ കണ്ടാൽ: സർവോദയം, സഹനസമരം, സത്യാഗ്രഹം... ഏതുകവിയും കൊതിക്കും ഗാന്ധിജിയുടെ ചില വാക്യങ്ങളെ: ഭാര്യയാകുന്നതിനുമുമ്പ് സ്ത്രീ നിങ്ങളുടെ അമ്മയായിരുന്നു എന്നതോർക്കുക, ഗ്രാമത്തിലെ ദരിദ്രവനിത നെയ്ത വസ്ത്രം ധരിക്കാൻ മടിക്കാതിരിക്കുക, തൃപ്തിയില്ലാത്തവർ എന്നും മോഹങ്ങളുടെ അടിമയായിരിക്കും, അധ്വാനിക്കാതെ ഭക്ഷണം കഴിക്കുന്നവർ മോഷ്ടാക്കളാണ്. ഇനിയത്തെ ഉദ്ധരണി പുതിയകാലത്തിന് കൂടുതലിണങ്ങുമെന്ന് തോന്നുന്നു: ‘‘വേണ്ടതെല്ലാം ഒരിന്ദ്രജാലക്കാരന്റെ തൊപ്പിയിൽനിന്നെന്നവണ്ണം കിട്ടുന്ന ഒരവസ്ഥയെ ഞാൻ ഭയപ്പെടുന്നു.’’ കവികളേ, ചിന്തകരേ, രാഷ്ട്രീയപ്രവർത്തകരേ, നിങ്ങളെ വള്ളത്തോളിന്റെ ഭാഷയിൽ ഞാൻ ക്ഷണിക്കട്ടെ: ‘‘ചെല്ലുവിൻ, ഭവാന്മാരെൻ ഗുരുവിൻ നികടത്തിൽ...’’


| നീരജ്, നീയാണ് സ്വര്‍ണം | Mangalam\nThursday, January 24, 2019 Last Updated 1 Min 34 Sec ago English Edition\nSunday 15 Apr 2018 01.09 AM\nനീരജ്, നീയാണ് സ്വര്‍ണം\nഗോള്‍ഡ് കോസ്‌റ്റ്: നീരജ് ചോപ്രയിലൂടെ ഇന്ത്യ കോമണ്‍വെല്‍ത്ത് ഗെയിംസിലെ അത്‌ലറ്റിക്‌സില് ആദ്യ സ്വര്‍ണം കുറിച്ചു. ജാവലിന് ത്രോയില് 86.47 മീറ്ററിന്റെ സീസണല് ബെസ്‌റ്റുമായാണു നീരജ് സ്വര്‍ണം നേടിയത്.\nആദ്യ അവസരത്തില് 85.50 എറിഞ്ഞ നീരജ് മെഡല് പട്ടികയില് ഇടംപിടിക്കുമെന്ന് ഉറപ്പാക്കിയിരുന്നു. രണ്ടാമത്തെ അവസരം ഫൗളായി. മൂന്നാമത് 84.78 ല് ഒതുങ്ങിയെങ്കിലും നാലാമത്തെ അവസരത്തില് സ്വര്‍ണം ഉറപ്പാക്കി.\nജൂനിയര് ലോക റെക്കോഡിന് ഉടമയാണ് 20 വയസുകാരനായ നീരജ്. നീരജിനൊപ്പം മത്സരിച്ച വിപിന് കസാന അഞ്ചാം സ്‌ഥാനത്തു ഫിനിഷ് ചെയ്‌തു. 82.59 മീറ്റര് എറിഞ്ഞ ഓസ്‌ട്രേലിയയുടെ ഹാമിഷ് പീകോക്കാണു വെള്ളി നേടിയത്.\n82.20 മീറ്റര് എറിഞ്ഞ ഗ്രനേഡയുടെ ആന്‍ഡേഴ്‌സണ് പീറ്റേഴ്‌സ് വെങ്കലം നേടി. ഇന്ത്യയുടെ ഭാവി വാഗ്‌ദാനമെന്നാണു നീരജ് ചോപ്രയെ മുന് അത്‌ലറ്റ് അഞ്‌ജു ബോബി ജോര്‍ജ് വിശേഷിപ്പിച്ചത്.\n''തലമുറകള്‍ക്കിടെയുണ്ടാകുന്ന അദ്‌ഭുതം'' എന്നാണു നീരജിനെ മുന് കോച്ച് ഗാരി കാല്‍വര്‍ട്ട് വിശേഷിപ്പിച്ചത്. മാര്‍ച്ചിലാണു നീരജ് യോഗ്യത നേടിയത്.\nഫെഡറേഷന്‍സ് കപ്പില് 85.94 മീറ്ററിന്റെ മികച്ച എറിഞ്ഞതോടെയാണു ഗോള്‍ഡ് കോസ്‌റ്റിലേക്കുള്ള ടിക്കറ്റ് കിട്ടിയത്.ഭുവനേശ്വറില് നടന്ന ഏഷ്യന് ചാമ്പ്യന്‍ഷിപ്പില് സ്വര്‍ണം നേടിയതോടെ നീരജ് നയം വ്യക്‌തമാക്കിയിരുന്നു. മൂന്നു ഡയമണ്ട് ലീഗ് സീരിസിലും പങ്കെടുത്തിരുന്നു.\nലണ്ടന് ലോക ചാമ്പ്യന്‍ഷിപ്പില് മാത്രമാണു കാലിടറിയത്. 82.26 മീറ്റര് എറിഞ്ഞ നീരജ് അഞ്ചാമനായി. ജര്‍മനിയിലെ ഓഫന്‍ബര്‍ഗില് പരിശീലനം നടത്തിയ യുവ താരം അവിടെ നടന്ന ഒരു മത്സരത്തില് ജര്‍മനിയുടെ ലോക ചാമ്പ്യന് ജൊഹാനസ് വെട്ടറിനൊപ്പം നില്‍ക്കുന്ന പ്രകടനവും കാഴ്‌ച വച്ചു.


കോവിഡ് കാലഘട്ടത്തെ ചാകരയാക്കിയ പ്രാഞ്ചിയേട്ടന്മാരുടെ നാട് ? ഒരു ബഞ്ചിലിരുന്നു പഠിച്ചവന്‍റെ കടം വീട്ടാമെന്ന് പറയുന്ന വീഡിയോ വൈറലാകുമ്പോള് വാങ്ങുന്നവന്‍റെ മനശാസ്ത്രം എവിടെ ? ഒരു സിനിമ തന്നെ പ്രാഞ്ചിയായപ്പോള് ‘8’ നിലയില് പൊട്ടി ! വിദേശത്ത് തള്ളിമറിച്ച പ്രാഞ്ചിമാര് നാടുവിട്ട് കളിക്കുന്നു, തള്ളരുതേ പ്രാഞ്ചി – ദാസനും വിജയനും ! – Sathyam Online\nകോവിഡ് കാലഘട്ടത്തെ ചാകരയാക്കിയ പ്രാഞ്ചിയേട്ടന്മാരുടെ നാട് ? ഒരു ബഞ്ചിലിരുന്നു പഠിച്ചവന്‍റെ കടം വീട്ടാമെന്ന് പറയുന്ന വീഡിയോ വൈറലാകുമ്പോള് വാങ്ങുന്നവന്‍റെ മനശാസ്ത്രം എവിടെ ? ഒരു സിനിമ തന്നെ പ്രാഞ്ചിയായപ്പോള് ‘8’ നിലയില് പൊട്ടി ! വിദേശത്ത് തള്ളിമറിച്ച പ്രാഞ്ചിമാര് നാടുവിട്ട് കളിക്കുന്നു, തള്ളരുതേ പ്രാഞ്ചി – ദാസനും വിജയനും !\nഇക്കഴിഞ്ഞ വർഷവും കോവിഡ് കാലഘട്ടവുമൊക്കെ മലയാളികളിൽ ധാരാളം പ്രാഞ്ചിയേട്ടന്മാരെ സൃഷ്ടിക്കപ്പെടുമാറുണ്ടായി എന്നാർക്കെങ്കിലും തോന്നിയാൽ അവരെ തെറ്റുപറയുവാൻ ആവില്ല.\nകാരണം കച്ചവടക്കാർ സിനിമാക്കാർ രാഷ്ട്രീയക്കാർ എന്തിനധികം പറയുന്നു മത മേലധ്യക്ഷന്മാർ വരെ പ്രാഞ്ചിയേട്ടൻ കളികളുമായി കേരളത്തിൽ മാത്രമല്ല ദേശീയ തലത്തിലും അന്തർദേശീയ തലത്തിലും തിളങ്ങി തള്ളി മറിച്ചുകൊണ്ടിരിക്കുന്നു.\nദുബായിലാണ് ഏറ്റവും കൂടുതൽ പ്രാഞ്ചിത്തരവും തള്ളും അരങ്ങേറിയത് എങ്കിലും കേരളത്തിലെയും ഡൽഹിയിലെയും ചില രാഷ്ട്രീയ നേതാക്കളുടെ തള്ളുകളും മറ്റും കാണുമ്പോൾ എല്ലാം എത്ര നിസ്സാരം.\nഎങ്കിലും ട്രമ്പണ്ണൻ വരെ നാണിച്ചു പോകുന്ന തള്ളുകളാണ് ഡൽഹിയിൽ അരങ്ങേറിയിരുന്നത്. പൂച്ച കണ്ണടച്ചുകൊണ്ട് പാല് കുടിക്കുന്നതുപോലെയാണ് കേരളത്തിലെ യജമാനന്മാർ തള്ളി മറിച്ചത്.\nസംസ്ഥാനത്തെ ഒരു വ്യാപാരകേന്ദ്ര ഉത്‌ഘാടനവുമായി ബന്ധപ്പെട്ട് കേരളത്തിന്റെ അംബാസഡർ എന്നൊക്കെ പറയുന്ന ആള് അത്യാവശ്യം നല്ല രീതിയിൽ പ്രാഞ്ചിതരങ്ങളും മറ്റും വളരെ ഭംഗിയായി കേരളത്തിൽ അവതരിപ്പിച്ചു.\nഇടം കൈ കൊണ്ട് കൊടുക്കുന്നത് വലം കൈ അറിയാൻ പാടില്ല എന്ന കാര്യം നല്ല വണ്ണം അറിയാമെങ്കിലും റോഡുവക്കിലും പഠിച്ച സ്‌കൂളിലും ഹെലികോപ്റ്റർ വീണിടത്തും ഒക്കെ\nപണം വീശിയെറിഞ്ഞുകൊണ്ട് വീഡിയോ പിടിച്ച് പുറത്തിറക്കി ജനങ്ങളുടെ കൈയടി വാങ്ങുവാൻ അദ്ദേഹം മറന്നില്ല.\nവാങ്ങുന്നവന്‍റെ സങ്കടം ?\nഅമ്പതിനായിരം കോടി ആസ്തിയുള്ളയാൾ രണ്ടു ശതമാനം സക്കാത്ത് വകയിൽ കൊടുക്കുമ്പോൾ തന്നെ ആയിരം കോടി ആ വകയിൽ ആയി.\nആ പണം ദിനേന കൊടുക്കുന്നത് പത്രത്തിലും ടിവിയിലും സോഷ്യൽ മീഡിയയിലും വീശുമ്പോൾ അദ്ദേഹത്തിനും അദ്ദേഹത്തിന്റെ റീറ്റെയ്ൽ കച്ചവടങ്ങൾക്കും ഗുണം ചെയ്യുമെങ്കിലും കാണുന്നവർക്ക് എന്ത് പ്രയോജനം.\nസ്‌കൂളിൽ ബെഞ്ചിൽ ഒപ്പമിരുന്ന ആളിന്റെ ബാങ്ക് കടങ്ങൾ വീട്ടുമെന്ന് പബ്ലിക്ക് ആയി പറയുമ്പോൾ അത് വാങ്ങാന് വിധിക്കപ്പെട്ട ആ മനുഷ്യന്റെ മനോവേദന കാണാതെ പോകരുത്.\nജീവിതത്തിൽ എന്തെങ്കിലും നിവൃത്തിയുണ്ടെങ്കിൽ ആർക്കും ആരുടെയും മുന്നിൽ കൈനീട്ടാൻ താത്പര്യമില്ല. നിവൃത്തികേടുകളാണ് ഇവരെ മറ്റുള്ളവരുടെ കനിവിനായി കാത്തിരിപ്പിക്കേണ്ടി വരുന്നത്.\nഅങ്ങനെയുള്ളപ്പോൾ അവരെ സോഷ്യൽ മീഡിയയിലും ടിവിയിലും അപഹാസ്യരാക്കുന്നതിന് തുല്യമാണ് ഈ പബ്ലിസിറ്റി പിആർ സ്റ്റണ്ടുകൾ. അതിന്നായി പിആർ കമ്പനികളും അത്യവശ്യം നടന്നു ക്ഷീണിക്കുന്നുമുണ്ട്.\nസിനിമതന്നെ പ്രാഞ്ചി ആയാലോ ?\nഈയടുത്തുനടന്ന തള്ളുകളിൽ ഏറ്റവും വലിയ തള്ളായിരുന്നു മരിക്കാർ എന്ന മോഹൻലാൽ സിനിമ.\nഎങ്ങനെയെങ്കിലും ഒരു സിനിമയുണ്ടാക്കി അത്യവശ്യം ചാനലുകാരെയും സോഷ്യൽ മീഡിയക്കാരെയും കൂട്ടുപിടിച്ചുകൊണ്ട് ഫാൻസുകാരെ ഇളക്കിമറിച്ചു പണമുണ്ടാക്കാമെന്ന നിർമ്മാതാക്കളെന്നു പറയുന്നവരുടെ മോഹമാണ് മരിക്കാറിനെ അറബിക്കടലിൽ മുക്കിക്കൊന്നത്.\nഅത്രയ്ക്കും മോശമല്ലാത്ത സിനിമയായിരുന്നിട്ടുകൂടി മരിക്കാറിനെ പരാജയപ്പെടുത്തിയത് ആദ്യം സംവിധായകനും പിന്നെ നിർമ്മാതാവും മാത്രമായിരുന്നു. ഒരു സീൻ പോലും ഷൂട്ട് ചെയ്യാൻ കടലിൽ പോയിട്ടില്ലെന്ന വീമ്പു പറച്ചിലും അനാവശ്യ പ്രൊപ്പോഗാണ്ടയും സിനിമയെ\nകളക്ഷൻ നേടുന്നതിൽ ക്ഷീണം വരുത്തി.\nഈ സിനിമയുടെ ലാഭം കൊണ്ട് ദുബായിൽ വാങ്ങുവാൻ നോക്കി വെച്ചിരുന്ന ഒരു പഞ്ച നക്ഷത്ര ഹോട്ടലിന് ഇനി അടുത്ത സിനിമകളുടെ വിജയങ്ങൾ വരെ കാത്തിരിക്കേണ്ടി വരും.\nനമ്മുടെ ഗോഡ്ഫാദർമാരുടെ തള്ളുകളിൽ ഭ്രമിച്ചുകൊണ്ട് ഒട്ടനവധി ചെറുപ്പക്കാരാണ് ഇന്നിപ്പോൾ സോഷ്യൽ മീഡിയയിൽ പിടിവിട്ട തള്ളുകൾ ആരംഭിച്ചിരിക്കുന്നത്.\nബിറ്റ് കോയിൻ ഇടപാടുകളുമായി ബന്ധപ്പെട്ടുകൊണ്ട് കുറെ ചെറുപ്പക്കാരും ചെറുപ്പക്കാരികളും വളരെ അത്യുന്നതങ്ങളിലാണ് കളിച്ചുകൊണ്ടിരിക്കുന്നത്.\nസോഷ്യൽ മീഡിയ ഇൻഫ്ളുവന്സര്മാരെ പ്രയോജനപ്പെടുത്തിക്കൊണ്ട് അവർ കാണിച്ചുകൂട്ടുന്ന പേക്കൂത്തുകൾ കാണുമ്പോൾ ഭയമാണ് ഉള്ളിൽ വരുന്നത്.\nഅധോലോകം സിനിമയായി മാറുമ്പോള് !\nകേരളത്തിൽ ഇന്ന് കാണുന്ന വർഗീയ ധ്രുവീകരണങ്ങളിലും കൊലപാതകങ്ങളിലും ഇക്കൂട്ടരുടെ ആധിപത്യം ഇല്ലായെന്ന് പറയുവാനാകില്ല.\nസ്വർണ്ണക്കടത്തും ബിറ്റ് കോയിൻ ഇടപാടുകളും മയക്കുമരുന്ന് കച്ചവടങ്ങളും എല്ലാം ഇവരുടെ ചുവടുപിടിച്ചാണ് നടക്കുന്നത് എന്നറിയുന്നത് എൻഫോഴ്സ്മെന്റുകാർ വീടുകളിൽ കയറി നിരങ്ങുമ്പോഴാണ്.\nസിനിമക്കാരെയാണ് ഇക്കൂട്ടർ ആദ്യമേ കൈപ്പിടിയിൽ ഒതുക്കുന്നത്. ഗോൾഡൻ വിസ ഓഫർചെയ്തും അടുത്ത സിനിമ നിർമ്മിക്കാമെന്ന വാഗ്ദാനവുമായും സിനിമാക്കാരെ ഒന്നടങ്കം ഇവർ കൂടെ കൂട്ടുന്നു.\nആഡംബര വാഹനങ്ങൾ, കാണാൻ അതി സുന്ദരികൾ, ഇഷ്ടംപോലെ പണം ചിലവാക്കിയുള്ള വിദേശയാത്രകൾ എല്ലാം കാണിച്ചു കൂട്ടിയാണ് ഇവർ മറ്റുള്ളവരെ അവരിലേക്ക് ആകർഷിപ്പിക്കുന്നത്.\nയാതൊരു രേഖകളും ഇല്ലാതെ പണം കച്ചവടത്തിനായി സ്വീകരിക്കുന്നു. പിന്നീട് സംഭവിക്കുന്നതൊക്കെ നമ്മുക്ക് വാർത്തകളിൽ വായിച്ചറിയാം. ബിറ്റ് കോയിൻ പാസ് വേർഡിനായി തള്ള വിരൽ മുറിക്കൽ, തട്ടിക്കൊണ്ടുപോക്ക്, കൈവെട്ടൽ അങ്ങനെയങ്ങനെ പലതും.\nതള്ളി മറിക്കുമ്പോള് ഷെട്ടിയേപ്പോലെ വീഴരുത് !\nഇങ്ങനെ കളിച്ച നൂറോളം ചെറുപ്പക്കാരും ചെറുപ്പക്കാരികളുമാണ് ഇക്കഴിഞ്ഞ കോവിഡ് കാലഘട്ടങ്ങളിൽ ദുബായിൽ നിന്നും ഷാർജയിൽ നിന്നും ഖത്തറിൽ നിന്നും അബുദാബിയിൽ നിന്നും ഒക്കെ പണവുമായും പണം ഇല്ലാതെയും മുങ്ങി നാട്ടിലും മുംബൈയിലും ഒക്കെ എത്തിയിരിക്കുന്നത്.\nഅതിൽ ഏറ്റവും ഷോ കാണിച്ചിരുന്ന ഷെട്ടി മുതൽ ആരോരുമറിയാത്ത രാമൻ നായർ വരെയുണ്ട്. രണ്ടാമൂഴത്തിന്റെ തള്ളിൽ തൊട്ടപ്പോൾ ഷെട്ടിക്ക് നാട് പിടിക്കേണ്ടി വന്നു.\nഷെട്ടി ശരിക്കും നമ്പർ വൺ പ്രാഞ്ചിയേട്ടൻ ആയിരുന്നു. പ്രധാനമന്ത്രി വന്നപ്പോഴും\nഅല്ലാതെയും ഒക്കെ ഷെട്ടി ഇന്ത്യയുടെ വക്താവായി സ്വയം മാറുകയായിരുന്നു. അപ്പോഴൊക്കെ ബാങ്കുകളായ ബാങ്കുകളിൽ നിന്നൊക്കെ വായ്പകൾ വാങ്ങിച്ചും കൂട്ടിയിരുന്നു.\nതള്ളി മറിച്ചിട്ട് നാടു വിട്ടവര് !\nതൃശൂർ ജില്ലയിലെ ഇരിങ്ങാലക്കുടക്കടുത്തുള്ള ആറാട്ടുപുഴക്കാരന് ഒരു വിദ്വാന്, ദുബായിൽ കെമിക്കൽ കമ്പനി നടത്തിവരികയായിരുന്നു. മറ്റുള്ള മുതലാളിമാരുടെ ഭാര്യമാരുടെയും പെൺമക്കളുടെയും ഇടയിൽ ശ്രീകൃഷ്ണൻ. അയ്യായിരം കോടിക്ക് താഴെയുള്ള സംഖ്യകളൊന്നും ഇയാളുടെ തള്ളുകളിൽ ഉണ്ടാകാറില്ല.\nപണത്തിനോട് ആർത്തിമൂത്ത് പണമടിക്കുന്ന മെഷീൻ വരെ സ്വന്തമാക്കി. പണമിരട്ടിപ്പും ബാങ്കുകളിൽ നിന്നും ചെക്ക് ഡിസ്‌കൗണ്ടും വീക്നെസ്.\nപുതിയ കാറുകളിൽ ഇറങ്ങുന്ന ഹിറ്റ് മോഡലുകൾ സ്വന്തമാക്കിക്കൊണ്ട് അത്യാർഭാട ജീവിതം നയിച്ചുപോന്ന നായർ കൂടെ വിശ്വസിച്ചുകൂടിയ ഒരു സ്ത്രീയുടെ എട്ടോളം കോടി അടക്കം അമ്പത് കോടി രൂപ പറ്റിച്ചുകൊണ്ട് ഇന്നിപ്പോൾ നാട്ടിൽ രണ്ടും മൂന്നും ബാറുകളുടെ ഉടമസ്ഥനായി വിലസുന്നു.\n20000 ത്തോളം ജോലിക്കാർ ഉണ്ടായിരുന്ന ഒരു കൊച്ചിക്കാരൻ അയ്യർ, ഇംഗ്ലീഷ് മാഗസിനുകളിൽ പുള്ളിക്കാരൻ കുറിച്ച് തള്ളി മറിക്കാത്ത എഡിഷനുകൾ ഇല്ല.\nഅമ്പത്തിയാറുകോടിയുടെ വീട് സ്വന്തമായി ദുബായിൽ പണിത് മൂന്നു ഭാര്യമാരുമായി വിലസുന്നത്തിനിടയിൽ പെട്ടെന്ന് കച്ചവടകളികൾ താളം തെറ്റുകയും രായ്ക്കുരാമാനം അച്ഛനും അമ്മയും ഒരു ഭാര്യയും കുട്ടിയുമടക്കം ദുബായിൽ നിന്നും മുംബൈയിലേക്ക് മുങ്ങുകയും ചെയ്തു.\nമൂന്നാമത്തെ ഭാര്യക്ക് പവർ ഓഫ് അറ്റോർണി കൊടുത്തുകൊണ്ടാണ് എല്ലാം ചെയ്‌തത് എങ്കിലും ഇന്നിപ്പോൾ ആ പുള്ളിക്കാരി കത്തുന്ന പുരയുടെ കഴുക്കോൽ ഊരിക്കൊണ്ടിരിക്കുന്നു.\nസ്വർണ്ണക്കടത്തിൽ കവിത രചിച്ച കണ്ണൂരുകാരൻ, നേപ്പാൾ വഴിയും കോൺസുലേറ്റ് വഴിയും സ്വർണ്ണം കടത്താമെന്ന് കണ്ടുപിടിച്ചവൻ, ഇപ്പോഴത്തെ സ്വർണ്ണക്കടത്തിനെ ഒറ്റി കൊടുത്തവൻ, ദുബായിൽ ഒരേ സമയം രണ്ടും മൂന്നും റോൾസ് റോയ്‌സ് കാറുകൾ കൊണ്ട് നടന്നു തള്ളി മറിച്ചിട്ടുകൊണ്ട് വിലസി ഒടുവിൽ അവിടന്ന് ഒരു രാത്രി നാടുവിട്ടു.\nഇന്നിപ്പോൾ ബെംഗളുരുവിലാണ്. കൊഫെപോസ കാരണം നാട്ടിൽ ഇറങ്ങുവാൻ സാധിക്കാതെ ബെംഗളൂരു ചെന്നൈ ശ്രീലങ്ക നേപ്പാൾ എന്നിവിടങ്ങളിലായി വിലസുന്നു.\nഇതുപോലെ കുറച്ചധികം ആളുകൾ കൂടിയുണ്ട്. ബുഗാട്ടിയും റോൾസ് റോയ്സും ഒക്കെ കാണിച്ചു തള്ളി മറിച്ചു കൊണ്ട് ബെംഗളുരുവിലെയും ആന്ധ്രായിലെയും സ്വർണ്ണഖനിക്കാരിൽ നിന്നും അതുപോലെയുള്ള റെഡ്ഢിമാരിൽ നിന്നൊക്കെപണം വാങ്ങി വിലസുന്നവർ.\nഅടുത്തുതന്നെ അവരുടെ ചീട്ടുകൊട്ടാരങ്ങളും തകർന്നു വീഴുന്നത് നമ്മുക്കുകാണാം. അസൂയ കൊണ്ടോ വൈരാഗ്യം കൊണ്ടോ ഒന്നുമല്ല ഇങ്ങനെയൊക്കെ പറയേണ്ടി വന്നത്. ഇക്കൂട്ടർ കാരണം നമ്മുടെ നാടിന്‍റെ സന്തുലനാവസ്ഥ നഷ്ടപ്പെടുകയും ഇവരെക്കൊണ്ട് നാട്ടിലെ പലയിടങ്ങളിലും വർഗീയ വംശീയ ധ്രുവീകരണങ്ങൾ സംഭവിക്കുന്നതും മനസിലാക്കിയതുകൊണ്ടാണ്.\nനമ്മുക്ക് നാമേ പണിവത് നാകം നരകവുമതുപോലെ !!!\nപ്രാഞ്ചിയേട്ടന്മാരെ നിലക്ക് നിർത്തിയില്ലെങ്കിൽ ഇനിയും കോവിഡും പ്രളയവും ഒക്കെ നമ്മെ തേടിവരുമെന്ന വിശ്വാസത്തിൽ ദാസനും തള്ളുന്നവർ തള്ളി മറിക്കട്ടെ, പക്ഷെ പാവങ്ങളെ സഹായിക്കുന്നത് പബ്ലിസിറ്റി ചെയ്യരുതെന്ന അഭ്യർത്ഥനയുമായി വിജയനും


ബ്രെൻഡ് ക്രൂഡിൻ്റെ വില ബാരലിന് 37 ഡോളറായി താഴ്ന്നു: രാജ്യത്ത് ഇന്ധനവില കൂട്ടി - ഇ വാർത്ത | evartha india oil price hiking\nബ്രെൻഡ് ക്രൂഡിൻ്റെ വില ബാരലിന് 37 ഡോളറായി താഴ്ന്നു: രാജ്യത്ത് ഇന്ധനവില കൂട്ടി\nരാജ്യത്ത് തുടർച്ചയായ പത്താം ദിവസവും ഇന്ധനവിലയിൽ വർധന. പെട്രോൾ ലിറ്ററിന് 47 പൈസയും ഡീസൽ 54 പൈസയുമാണ് വർധിപ്പിച്ചത്. കഴിഞ്ഞ പത്ത് ദിവസത്തിനിടെ പെട്രോളിന് കൂടിയത് 5.48 രൂപ. ഡീസൽ 5.49 രൂപയും ഈ ദിവസങ്ങളിൽ വർധിച്ചു.\nആഗോളതലത്തിൽ അസംസ്‌കൃത എണ്ണ വില ഇടിയുമ്പോഴാണ് ഇന്ത്യയിൽ എണ്ണവിതരണ കമ്പനികൾ വില ഉയർത്തിയത്. രാജ്യാന്തര വിപണിയിൽ അസംസ്‌കൃത എണ്ണയുടെ വില കുത്തനെ ഇടിഞ്ഞെങ്കിലും സർക്കാർ എക്‌സൈസ് ഡ്യൂട്ടി മൂന്നു രൂപ വർധിപ്പിച്ചതോടെ അതിന്റെ ഗുണം ഉപഭോക്താക്കൾക്കു ലഭിച്ചില്ല.\nഇപ്പോൾ രാജ്യാന്തര വിപണിയിലെ വില തിരിച്ചുകയറുന്ന പശ്ചാത്തലത്തിൽ എണ്ണക്കമ്പനികൾ ആഭ്യന്തര വിൽപ്പന വില ഉയർത്തുകയാണ്. ഇന്ത്യ മുഖ്യമായി ആശ്രയിക്കുന്ന ബ്രെൻഡ് ക്രൂഡിന്റെ വില ബാരലിന് 37 ഡോളറായാണ് താഴ്ന്നത്. മാസങ്ങൾക്ക് മുൻപ് ഒരു ഘട്ടത്തിൽ അസംസ്‌കൃത എണ്ണ വില ബാരലിന് 16 ഡോളറായി താഴ്ന്നിരുന്നു.\nTopics: CrudeOil india


അക്ഷരയ്ക്ക് സ്നേഹവീടൊരുക്കാന് വാളക്കോട് എന്.എസ്.വി സ്കൂളിലെ വിദ്യാര്‍ത്ഥികളും ജീവനക്കാരും \nഹോം Punalur അക്ഷരയ്ക്ക് സ്നേഹവീടൊരുക്കാന് വാളക്കോട് എന്.എസ്.വി സ്കൂളിലെ വിദ്യാര്‍ത്ഥികളും ജീവനക്കാരും\nഅക്ഷരയ്ക്ക് സ്നേഹവീടൊരുക്കാന് വാളക്കോട് എന്.എസ്.വി സ്കൂളിലെ വിദ്യാര്‍ത്ഥികളും ജീവനക്കാരും\nപുനലൂര്: നിര്‍ദ്ധനയായ സഹപാഠിക്ക് സ്നേഹവീടൊരുക്കി വാളക്കോട് എന്.എസ്.വി വൊക്കേഷണല് ഹയര് സെക്കന്‍ഡറി സ്കൂളിലെ വിദ്യാര്‍ത്ഥികളും ജീവനക്കാരും. സ്കൂളിലെ 10-ാം ക്ലാസ് വിദ്യാര്‍ത്ഥിനിയായ മൈലയ്ക്കല് ശ്രീനിലയത്തില് അക്ഷരയ്ക്കാണ് സ്കൂള് മാനേജ്മെന്റിന്റെ സഹകരണത്തോടെ വീട് നിര്‍മ്മിച്ച് നല്‍കിയത്.\nപ്രവാസിയായിരുന്ന അക്ഷരയുടെ പിതാവ് ഓമനക്കുട്ടന് അര്‍ബുദ ബാധിതനായി മരിച്ചിരുന്നു. ഇദ്ദേഹത്തിന്റെ ചികിത്സയ്ക്കായി ഉള്ളതെല്ലാം നഷ്ടമായതോടെ ഈ കുടുംബത്തിന്റെ നിത്യവൃത്തിപോലും കഷ്ടത്തിലായി. ഇതോടെ അക്ഷര വാളക്കോട് ചൈതന്യ എല്.പി സ്കൂള് വിദ്യാര്‍ത്ഥിയായ അനുജന് എന്നിവരുടെ പഠനവും തുലാസിലായി.\nഇതോടെയാണ് ഇവര്‍ക്കായി സ്കൂള് കൈകോര്‍ത്തത്. ഒന്നര സെന്റ് ഭൂമിയില് ആധുനിക സൗകര്യങ്ങളോടെ നിര്‍മ്മിച്ച വീടിന്റെ താക്കോല്‍ദാനം സ്കൂള് വാര്‍ഷിക ആഘോഷ ചടങ്ങില് സ്കൂള് രക്ഷാധികാരിയും മുരളിയ ഫൗണ്ടേഷന് ചെയര്‍മാനുമായ കെ.മുരളീധരന് നിര്‍വഹിച്ചു. അക്ഷരയും മാതാവ് ബീനയും ചേര്‍ന്ന് താക്കോല് ഏറ്റുവാങ്ങി. പി.ടി.എ പ്രസിഡന്റ് ഡി. ദിനേശന് അദ്ധ്യക്ഷത വഹിച്ചു.\nനഗരസഭ ചെയര്‍മാന് എം.എ.രാജഗോപാല് മുഖ്യപ്രഭാഷണം നടത്തി. സ്കൂള് മാനേജര് സുകുമാരന്, പ്രിന്‍സിപ്പല് എ.ആര്.പ്രേംരാജ്, പ്രഥമാദ്ധ്യാപിക റാണി.എസ്.രാഘവന്, സ്റ്റാഫ് സെക്രട്ടറി കൃഷ്ണകുമാര് തുടങ്ങിയവര് സംസാരിച്ചു.


Home Articles ഏലി വീടിന്റെ പരിസരത്ത് പോലും വരാതിരിക്കാൻ, ഇങ്ങനെ ചെയ്താൽ മതി\nഎലിശല്യം ഇല്ലാത്ത വീടുകൾ കുറവാണ്. പണ്ടൊക്കെ ഓട് വീടുകളിലാണ് എലിശല്യം കൂടുതൽ ഉണ്ടായിരുന്നത്. എങ്കിൽ ഇപ്പോൾ ഓട് വീട് എന്നും ടെറസ് വീടെന്നോ വ്യത്യാസമില്ലാതെ എല്ലായിടത്തും എലിശല്യം ഉണ്ട്. വീടുകളിൽ എലിശല്യം ഉള്ളത് പല രോഗങ്ങളിലേക്കും വഴിതെളിയിക്കും. നമുക്കറിയാം എലി പരത്തുന്ന ധാരാളം രോഗങ്ങൾ ഉണ്ട്. അതുകൊണ്ടുതന്നെ കൊച്ചുകുട്ടികൾ എല്ലാം ഉള്ളിടത്ത് എലി വരാതെ നോക്കുക എന്നതാണ് ഇതിന് പരിഹാരം.\nഅതിനായി സാധാരണ വീടുകളിൽ എലിക്കെണി വെക്കുകയോ, എലി പശ വയ്ക്കുകയോ ഒക്കെയാണ് ചെയ്യാറ്. എന്നാൽ അതെല്ലാം മുഴുവനായും എലികളെ ഇല്ലാതാക്കുന്നതിനുള്ള വഴിയല്ല. ഇവ മൂലം താൽക്കാലിക പരിഹാരമേ ലഭിക്കാറുള്ളൂ. എന്നാൽ ഇന്ന് ഞങ്ങൾ വന്നിരിക്കുന്നത് എലി ശല്യം പൂർണമായും അകറ്റാനുള്ള ഒരു വഴിയും ആയിട്ടാണ്.\nഅതിനായി ഇവിടെ എടുത്തിരിക്കുന്നത് എരിക്കിന്റെ ഇലയാണ്. അല്പം വിഷാംശം അടങ്ങിയ ഇല കുട്ടികളുടെ അടുത്ത് വെക്കാതിരിക്കാൻ പ്രത്യേകം ശ്രദ്ധിക്കണം. ഈ ഇലയുടെ മണം കേട്ടാൽ എലികൾ പിന്നെ നിങ്ങളുടെ വീടിന്റെ ഏഴയലത്ത് പോലും എത്തില്ല. അതിനായി എലി ഇറങ്ങി വരാൻ സാധ്യതയുള്ള എല്ലാ ഇടങ്ങളിലും ഈ ഇല മുറിച്ച് ഇട്ട് കൊടുക്കുക. ഇങ്ങനെ മൂന്നുനാലു ദിവസം അടുപ്പിച്ചു ചെയ്താൽ പിന്നെ എലി ആ വഴിക്ക് വരില്ല. കൂടുതൽ അറിയാനായി ഈ വീഡിയോ മുഴുവൻ കണ്ട് നോക്കൂ…\nPrevious articleഎയർ ഫ്രഷ്‌നർ ഇനി പണം കൊടുത്ത് വാങ്ങേണ്ട..\nNext articleദിവസം മൂന്നെണ്ണം വീതം കഴിച്ചാൽ ജീവിതത്തിൽ കണ്ണട വെയ്ക്കണ്ട


ഗുജറാത്തില് അത്‌ലറ്റുകളെ പരിശീലിപ്പിക്കാന് തയ്യാറാണെന്ന് പി.ടി ഉഷ\nMonday 20th October 2014 12:05am\nSunday 19th October 2014 5:07pm\nഎളുപ്പം തയ്യാറാക്കാം നാടന് ബ്രഡ് പുഡ്ഡിംഗ്\nതടിക്കുറയ്ക്കാന് പുതിയ ട്രിക്ക്; പനീര് ടിക്ക\nപോഷകങ്ങളുടെ കലവറയായ ചീര കൊണ്ട് ഒരു തോരന് ഉണ്ടാക്കിയാലോ? ആരോഗ്യ സമ്പുഷ്ടമായ വിഭവം വളരെ ഈസിയായി തയ്യാറാക്കാം.\nചീര – 1/2 കിലോ\nപരിപ്പ് – ആവശ്യത്തിന്\nതേങ്ങ ചിരവിയത് -2 കപ്പ്\nപച്ചമുളക് -6 (ചെറുതായി അരിഞ്ഞത് )\nസവാള -2 (ചെറുതായി അരിഞ്ഞത് )\nകറിവേപ്പില -2 ഇതള്\nപരിപ്പ് ഉപ്പ് ഇട്ട് വേവിച്ച് വാങ്ങി വെക്കുക. ചീര നന്നായി കഴുകി വൃത്തിയാക്കിയ ശേഷം ചെറുതായി അരിയുക. ചീനച്ചട്ടിയില് എണ്ണ ചൂടാക്കി കടുക് പൊട്ടിച്ച ശേഷം കറിവേപ്പില, വെളുത്തുള്ളി, പച്ചമുളക് എന്നിവ ചേര്‍ത്ത് മൂപ്പിക്കുക. ശേഷം തേങ്ങയും സവാളയും ചേര്‍ത്ത് ഇളക്കുക. ഇത് പാകമായ ശേഷം ചീരയും വേവിച്ചുവെച്ച പരിപ്പും ചേര്‍ത്ത് ഇളക്കുക. വെന്ത ശേഷം വാങ്ങി വെക്കാം.\nപാലൊഴിച്ച നാടന് കോഴിക്കറി\nകേരള സ്റ്റെെല് ചെമ്മീന് മോമോസ്\nSunday 17th June 2018 10:26pm\nSunday 3rd June 2018 7:15am


SHARAD PAWAR - Janam TV\nമുംബൈ: എൻസിപി നേതാവ് ശരദ് പവാറിനെതിരെ ഫേസ്ബുക്ക് പോസ്റ്റിട്ടതിന് പിന്നാലെ അറസ്റ്റിലായ നടി കേതകി ചിതാലെക്ക് ജാമ്യം. ഒരുമാസത്തെ ജയിൽവാസത്തിന് ശേഷമാണ് മറാത്തി നടിയായ കേതകിക്ക് ജാമ്യം ...\nരാഷ്‌ട്രപതി തിരഞ്ഞെടുപ്പ്; മമത വിളിച്ച യോഗത്തിൽ ഉയർന്നത് ഫാറൂഖ് അബ്ദുള്ളയുടേയും ഗോപാൽകൃഷ്ണ ഗാന്ധിയുടെയും പേര്; സ്വമേധയാ ഒഴിവായി ശരദ് പവാർ\nന്യൂഡൽഹി : രാഷ്ട്രപതി തിരഞ്ഞെടുപ്പിന് മുന്നോടിയായി ബംഗാൾ മുഖ്യമന്ത്രി മമത ബാനർജി വിളിച്ചുചേർത്ത പ്രതിപക്ഷ പാർട്ടികളുടെ യോഗം അവസാനിച്ചു. 17 പ്രതിപക്ഷ പാർട്ടികൾ സംഘടിച്ച യോഗത്തിൽ ഒരാളെ ...\nമുംബൈ: എൻസിപി നേതാവ് ശരദ് പവാറിനെതിരെ ഫേസ്ബുക്ക് പോസ്റ്റ് പങ്കുവെച്ചതിന് അറസ്റ്റിലായ മറാത്തി നടി കേതകി ചിതാലെയുടെ കസ്റ്റഡി കാലാവധി നീട്ടി. ജൂൺ ഏഴ് വരെ നടി ...\nമുംബൈ: എൻസിപി നേതാവ് ശരത് പവാറിനെതിരെ ഫേസ്ബുക്ക് പോസ്റ്റ് പങ്കുവെച്ചതിന് അറസ്റ്റിലായ നടി കേതകി ചിതാലെയെ കോടതിയിൽ ഹാജരാക്കി. തുടർന്ന് മെയ് 18 വരെ പോലീസ് കസ്റ്റഡിയിൽ ...\nമുംബൈ: എൻസിപി നേതാവ് ശരത് പവാറിനെതിരെ ഫേസ്ബുക്ക് പോസ്റ്റ് പങ്കുവെച്ച നടി കേതകി ചിതാലെ പോലീസ് അറസ്റ്റിൽ. ശരത് പവാറിനെതിരെ അപകീർത്തിപ്പെടുത്ത വിധത്തിൽ ഫേസ്ബുക്ക് പോസ്റ്റിട്ടുവെന്ന് ചൂണ്ടിക്കാട്ടി ...\nപ്രധാനമന്ത്രിയെ അപ്രതീക്ഷിതമായി സന്ദർശിച്ച് ശരത് പവാർ; കൂടിക്കാഴ്ച 20 മിനിറ്റ് നീണ്ടു; നീക്കം എൻസിപി നേതാവിനെ സിബിഐ കസ്റ്റഡിയിലെടുത്തതിന് പിന്നാലെ\nന്യൂഡൽഹി:രാഷ്ട്രീയ വൃത്തങ്ങളെ അമ്പരപ്പിച്ച് ഡൽഹിയിൽ പ്രധാനമന്ത്രി നരേന്ദ്രമോദിയെ എൻസിപി നേതാവ് ശരത് പവാർ സന്ദർശിച്ചു. പാർലമെന്റിലെ പ്രധാനമന്ത്രിയുടെ ഓഫീസിലെത്തിയാണ് ശരത് പവാർ സന്ദർശനം നടത്തിയത്. ഇരുപത് മിനുട്ടോളം ...\nബിജെപി വിരുദ്ധ മുന്നണിയെ നയിക്കില്ല; ബിജെപിയെ തോൽപ്പിക്കാൻ കോൺഗ്രസിന്റെ നേതൃത്വം ആവശ്യമാണെന്ന് ശരദ് പവാർ\nമുംബൈ : ബിജെപി വിരുദ്ധ മുന്നണിയെ നയിക്കാൻ തനിക്ക് സാധിക്കില്ലെന്ന് എൻസിപി നേതാവ് ശരദ് പവാർ. തനിക്ക് ആ സ്ഥാനത്തോട് താത്പര്യം ഇല്ലെന്നും ഉത്തരവാദിത്വം താൻ ഏറ്റെടുക്കില്ലെന്നും ...\nയുപിയില് ആരുമായും സഖ്യമില്ല;ബിജെപിയെ വേദനിപ്പിക്കില്ല,മഥുരയ്‌ക്കായുള്ള ഏത് നീക്കത്തിനും പങ്കാളിയാവുമെന്നും ശിവസേന\nന്യൂഡല്‍ഹി: യുപിയില് ശിവസേന ആരുമായും സഖ്യത്തിനില്ലെന്ന് വ്യക്തമാക്കി സഞ്ജയ് റാവത്ത്. ആശയപരമായ ഭിന്നതയുളള സമാജ് വാദി പാര്‍ട്ടിയുമായി സഖ്യമാകുമോ എന്ന ചോദ്യംപോലും പ്രസക്തമല്ലെന്നും അദ്ദേഹം പറഞ്ഞു. കാലങ്ങളായി ...\nമുംബൈ: രാജ്യം ഭരിക്കുന്ന പാർട്ടിയെ അടുത്ത തെരഞ്ഞെടുപ്പിൽ തോൽപ്പിക്കാൽ ഏതെല്ലാം പ്രതിപക്ഷ നേതാക്കളെ കൂട്ടണമെന്ന ആശയകുഴപ്പത്തിലാണ് മമത ബാനർജി. കോൺഗ്രസിനെ കൂട്ടാനും വയ്യ, ബിജെപിയെ തോൽപ്പിക്കുകയും വേണം. മറ്റ് ...\nഅമിത് ഷായുമായി കൂടിക്കാഴ്ച നടത്തി ശരദ് പവാർ; നിർണായക വിഷയങ്ങൾ ചർച്ച ചെയ്തു\nന്യൂഡൽഹി : കേന്ദ്ര ആഭ്യന്തര മന്ത്രി അമിത് ഷായുമായി കൂടിക്കാഴ്ച നടത്തി എൻസിപി നേതാവ് ശരദ് പവാർ. മറ്റ് രാഷ്ട്രീയ നേതാക്കളുമായുള്ള ചർച്ചകൾക്ക് പിന്നാലെയാണ് പവാർ അമിത് ...\nപ്രധാനമന്ത്രിയുമായി കൂടിക്കാഴ്ച നടത്തി ശരദ്പവാർ; ദേശീയ താത്പര്യമുള്ള വിഷയങ്ങൾ ചർച്ചചെയ്‌തെന്ന് എൻസിപി നേതാവ്\nന്യൂഡൽഹി : പ്രധാനമന്ത്രി നരേന്ദ്ര മോദിയുമായി കൂടിക്കാഴ്ച നടത്തി എൻസിപി നേതാവ് ശരദ് പവാർ. ഡൽഹിയിലെത്തിയാണ് അദ്ദേഹം പ്രധാനമന്ത്രിയെ കണ്ടത്. ഇരുവരും കൂടിക്കാഴ്ച നടത്തുന്ന ചിത്രം പങ്കുവെച്ച് ...\nജനസംഖ്യാ നിയന്ത്രണത്തെ പിന്തുണച്ച് ശരദ് പവാർ; ജീവിത നിലവാരം ഉയർത്തും, സാമ്പത്തിക സ്ഥിതി മെച്ചപ്പെടുത്തും\nലക്‌നൗ: ഉത്തർപ്രദേശ് സർക്കാരിന്റെ ജനസംഖ്യാ നിയന്ത്രണ ബില്ലിനെ പിന്തുണച്ച് എൻസിപി നേതാവ് ശരദ് പവാർ. രാജ്യത്തെ സാമ്പത്തിക സ്ഥിതി മെച്ചപ്പെടാനും ജീവിത നിലവാരം ഉയർത്താനും ജനസംഖ്യാ നിയന്ത്രണം ...


മരങ്ങള് ധ്യാനാത്മകമായ അന്തരീക്ഷം സൃഷ്ടിക്കാന് സഹായിക്കുമോ? - Isha Foundation - Official Malayalam Blog\nസാമൂഹ്യം March 21, 2018\nമരങ്ങള് ധ്യാനാത്മകമായ അന്തരീക്ഷം സൃഷ്ടിക്കാന് സഹായിക്കുമോ?\nസസ്യജാലങ്ങള് എങ്ങനെ ഒരു ധ്യാനാത്മകമായ സാഹചര്യം സൃഷ്ടിക്കാന് സഹായിക്കുന്നുവെന്ന് സദ്ഗുരു നോക്കിക്കാണുന്നു. നാം ജീവിതവുമായി സമന്വയത്തിലായാല് പാരിസ്ഥിതികമായ ഉത്തരവാദിത്തം ഒരു ബാധ്യതയല്ലെന്നും അദ്ദേഹം പറയുന്നു.\nസദ്ഗുരു: സസ്യജാലങ്ങള്‍ക്ക് നിങ്ങളുടെ ചിന്തകളോടും വികാരങ്ങളോടും വളരെയധികം സംവേദനക്ഷമതയുണ്ട് – പ്രത്യേകിച്ചും ചില തരം സസ്യങ്ങള്‍ക്ക്. പൊതുവേ ആല്‍മരത്തിനും, ആ ഇനം മരങ്ങള്‍ക്കും വളരെയധികം സംവേദനക്ഷമതയുണ്ടെന്നു പറയപ്പെടുന്നു. ഇതു കൊണ്ടു തന്നെ ഭാരതത്തില് ധ്യാനിക്കാന് ഒരു ആല്‍മരത്തിന്‍റെ ചുവടു തന്നെ തിരഞ്ഞെടുക്കുന്നു. കാരണം നിങ്ങള് ആ മരത്തിനടിയില് സാധന ചെയ്യുകയാണെങ്കില്, അവിടെ ഒരു പ്രത്യേക അന്തരീക്ഷം സൃഷ്ടിക്കപ്പെടുന്നു. അവിടം ഒരു ധ്യാന ഹാള് തന്നെയായി മാറുന്നു.\nനിങ്ങള് വേണ്ട രീതിയിലുള്ള ഊര്‍ജ്ജം സൃഷ്ടിക്കുകയാണെങ്കില്, സസ്യങ്ങള് അതിനോടു വളരെ സംവേദനക്ഷമത കാണിക്കും. ഞങ്ങള് ധ്യാനലിംഗത്തിന്‍റെ നിര്‍മ്മാണത്തില് ഏര്‍പ്പെട്ടിരുന്നപ്പോള് ചില സസ്യങ്ങള് അതിനോടു പ്രതികരിക്കുകയും ഈ മുഴുവന് പ്രക്രിയയുമായി യോജിച്ചു പ്രവര്‍ത്തിക്കുകയും ചെയ്യുന്നത് കാണാനായി. ഇതു തീര്‍ത്തും അവിശ്വസനീയം തന്നെയായിരുന്നു. ഒരുപാടു മരങ്ങളുള്ള ഒരു സ്ഥലത്ത് ധാരാളം പേര് ധ്യാനിക്കുകയാണെങ്കില് ആ ധ്യാനത്തിന്‍റെ ഗുണം നിലനിര്‍ത്താന് വളരെ എളുപ്പമാണ്. കാരണം മരങ്ങളും ചെടികളും ആ ഗുണം വളരെ എളുപ്പത്തില് നിലനിര്‍ത്തുന്നു. ചില മരങ്ങള് ഇന്നും വളരെ ശക്തമാണെന്നു പറയപ്പെടുന്നു.\nഗൌതമബുദ്ധന് നടക്കുമ്പോള് മരങ്ങള് ഋതു മാറി പൂവിട്ടു എന്നു പറയപ്പെടുന്നു. ഒരു പക്ഷെ ഇത് കാവ്യാത്മകമായ ആവിഷ്കാരമായിരിക്കാം. അത് സത്യവുമായിരിക്കാം, കാരണം ഇത് തീര്‍ച്ചയായും സാധ്യമാണ്.\nഇതിനെപ്പറ്റി പല ഇതിഹാസങ്ങളുമുണ്ട്. ഗൌതമബുദ്ധന് നടക്കുമ്പോള് മരങ്ങള് ഋതു മാറി പൂവിട്ടു എന്നു പറയപ്പെടുന്നു. ഒരു പക്ഷെ ഇത് കാവ്യാത്മകമായ ആവിഷ്കാരമായിരിക്കാം. അത് സത്യവുമായിരിക്കാം, കാരണം ഇത് തീര്‍ച്ചയായും സാധ്യമാണ്. കര്‍ണാടകത്തിലെ ബിലിഗിരിരംഗ മലയില് ദൊഡ്ഡസംപംഗി എന്ന പേരിലുള്ള ഒരു മരമുണ്ട്. ഈ സംപംഗി മരം വളരെ വലുതും ആയിരക്കണക്കിനു വര്‍ഷങ്ങള് പ്രായം ചെന്നതുമാണ്. അഗസ്ത്യമുനി നട്ട ഈ മരത്തിനെ പറ്റി പല കഥകളുമുണ്ട്. സാധാരണയായി ഈ മരത്തിന്‍റെ ജീവിത കാലയളവ് ഏതാനും നൂറ്റാണ്ടുകള് മാത്രമാണ്. എന്നാല് ഈ മരം വളരെയധികം വര്‍ഷം ജീവിച്ചു. ഈ മരം ചുറ്റുപിണഞ്ഞ രീതിയും അത് ഇത്രയും ഭീമാകാരമായതും നോക്കുകയാണെങ്കില് നിങ്ങള് ഇതു പോലൊരു സംപംഗി മരം കാണുകയില്ലെന്ന് തീര്‍ച്ചയായും പറയാന് സാധിക്കും.\nഈ സംസ്കാരത്തില് മരങ്ങളെ ആയിരക്കണക്കിനു വര്‍ഷങ്ങള് പരിപാലിക്കുകയും അവയെ ജീവന്‍റേയും അറിവിന്‍റേയും മൂര്‍ത്തിയായി കാണുകയും ചെയ്യുന്ന പതിവുണ്ടായിരുന്നു. ഈ തലങ്ങളൊന്നും തന്നെ സംരക്ഷിക്കപ്പെട്ടിട്ടില്ല. ഇവയെല്ലാം മണ്‍മറഞ്ഞു പോവുകയും ചെയ്തു. എന്നാല് പല കാര്യങ്ങളും അറിയാന് ഒരു മരത്തെ ഭക്തിയോടെ നോക്കിക്കാണുന്ന ശീലം ഇന്നും നിലനില്‍ക്കുന്നു.\nഞാന് യൂറോപ്പിലെ ഒരു ഇക്കൊണോമിക്ക് സമ്മിറ്റില് പങ്കെടുക്കുമ്പോള് പ്രശസ്തനായ ഒരു പ്രൊഫസര് എന്‍റെ അടുത്തു വന്നിട്ടു പറഞ്ഞു, “നിങ്ങളല്ലേ മരങ്ങള് ആ നടുന്ന ആള്?”, ഞാന് പറഞ്ഞു,”അല്ല, ഞാന് മരങ്ങള് നടുന്ന ആളല്ല.”, അദ്ദേഹം പറഞ്ഞു,”നിങ്ങള് ലക്ഷക്കണക്കിന് മരങ്ങള് നട്ടില്ലേ?” “ഉവ്വ്, പക്ഷെ ഞാന് മരം നടുന്ന ആളല്ല.” അദ്ദേഹം ചോദിച്ചു, “നിങ്ങളെന്തു ചെയ്യുന്നു?” ഞാന് പറഞ്ഞു, ”എന്‍റെ ജോലി മനുഷ്യരെ പ്രഫുല്ലമാക്കുകയെന്നതാണ്.” മനുഷ്യര് അറിവിന്‍റെയും, അവബോധത്തിന്‍റെയും, പരിസ്ഥിതിയുമായുള്ള നിമഗ്നതയുടെയും ഉയര്‍ന്ന തലങ്ങളിലേക്ക് പ്രഫുല്ലമായാല് പരിസ്ഥിതിയും നമ്മളും രണ്ടു വ്യത്യസ്ത വാക്കുകളല്ല, എല്ലാം നമ്മള് തന്നെയാണ്. വളരെ ലളിതമായി പറയുകയാണെങ്കില് നിങ്ങള് ഉച്ഛ്വസിക്കുന്നത് മരങ്ങള് ശ്വസിക്കുന്നു. മരങ്ങള് ഉച്ഛ്വസിക്കുന്നത് നിങ്ങള് ശ്വസിക്കുന്നു. നിങ്ങള്‍ക്കു ശ്വസിക്കാനുള്ള ഉപകരണത്തിന്‍റെ പകുതി മാത്രമേ നിങ്ങളുടെ നെഞ്ചിലുള്ളൂ. മറ്റേ പകുതി ആ മരത്തില് തൂങ്ങിക്കിടക്കുകയാണ്. നിങ്ങള് മറ്റേ പകുതിയേ നന്നായി നോക്കിയില്ലെങ്കില് ഈ പകുതിയും ഉണ്ടാകില്ല.\nഇപ്പോള് പാരിസ്ഥിതികമായ കാര്യങ്ങള് ഒരു ബാധ്യതയായാണ് നാം കാണുന്നത്. ഇതൊരു ബാധ്യതയല്ല, ഇതു നമ്മുടെ ജീവിതം തന്നെയാണ്.\nഇപ്പോള് പാരിസ്ഥിതികമായ കാര്യങ്ങള് ഒരു ബാധ്യതയായാണ് നാം കാണുന്നത്. ഇതൊരു ബാധ്യതയല്ല, ഇതു നമ്മുടെ ജീവിതം തന്നെയാണ്. നാം മാത്രമാണ് ജീവന്, മറ്റൊന്നും ജീവനല്ലെന്ന് നാമെവിടെയോ വെച്ച് ചിന്തിക്കാന് തുടങ്ങി. ഇതിനു കാരണം നമ്മുടെ ജീവിതത്തെക്കുറിച്ചുള്ള അനുഭവം മുഴുവന് ശാരീരികമായ തലത്തില് മാത്രമാണ്. ഒരാള് ഞാന് ശരീരം മാത്രമാണെന്നു കരുതുമ്പോള്, അയാള് മാത്രമാണ് ജീവനെന്നും മറ്റൊന്നും ജീവനല്ലെന്നും അയാള് കരുതുന്നു. ആത്മീയമായ അവബോധമുണ്ടാകുമ്പോള് സ്വാഭാവികമായി എല്ലാം ജീവനാണെന്ന് ഒരാള് മനസ്സിലാക്കുന്നു. ആരും നിങ്ങളോട് പരിസ്ഥിതിയെ സംരക്ഷിക്കണമെന്ന് പറയേണ്ടതില്ല. ആളുകള് ഇന്ന് പാരിസ്ഥിതിക അവബോധത്തെ കുറിച്ച് സംസാരിക്കുന്നത് എല്ലാ ജീവജാലങ്ങളോടുമുള്ള ആത്യന്തികമായ സ്നേഹം കൊണ്ടൊന്നുമല്ല. മറിച്ച് തന്‍റെ ജീവന് അപകടത്തിലാണെന്ന് അവര് മനസ്സിലാക്കിയിരിക്കുന്നു. “ഇതു തുടരുകയാണെങ്കില് ഞാനും എന്‍റെ മക്കളും ജീവിച്ചിരിക്കില്ല. ഇതിനെപ്പറ്റി എന്തെങ്കിലും ചെയ്തേ പറ്റൂ”. നിങ്ങളുടെ അതിജീവനം തന്നെ അപകടത്തിലാണെന്ന് ആരോ നിങ്ങളെ പറഞ്ഞു മനസ്സിലാക്കിയിരിക്കുന്നു. നമുക്ക് ചുറ്റുമുള്ള ജീവികള്‍ക്ക് കരുതല് നല്‍കാനുള്ള വളരെ നിര്‍ഭാഗ്യകരമായ ഒരു വഴിയാണിത്.\nനമ്മുടെ ജീവിതം ഒന്നില് നിന്നും വേര്‍പെട്ട് ഇരിക്കുകയല്ല; നമ്മുടെ ജീവിതം പരസ്പരം ബന്ധപ്പെട്ടിരിക്കുന്നു. ഇന്ന് പുഴുക്കള് എത്ര ആരോഗ്യത്തോടെ ഇരിക്കുന്നുവോ, അത് നാളെ നമ്മള് എത്ര ആരോഗ്യത്തോടെ ഇരിക്കുന്നുവെന്നത് നിശ്ചയിക്കും. ആത്മീയതയെന്നാല്, അടിസ്ഥാനപരമായി എല്ലാത്തിനേയും ഉള്‍ക്കൊള്ളുകയെന്നതാണ്. എല്ലാത്തിനേയും ഉള്‍ക്കൊള്ളുകയെന്ന അനുഭവമുണ്ടായാല്, നമുക്കു ചുറ്റുമുള്ളതിനെ കുറിച്ച് കരുതലുണ്ടാവുന്നത് വളരെ സ്വാഭാവികമാണ്. ഒരാള് അവനവന്‍റെ ഉള്ളിലേക്ക് തിരിയുമ്പോള് ഉള്ളിലും പുറമേയുമുള്ള അസ്തിത്വം വ്യത്യസ്തമല്ലെന്ന് അയാള് മനസ്സിലാക്കുന്നു.\nPrevious articleഎന്താണ് ഒരു വീടിനെ വീടാക്കുന്നത്\nNext articleവിഷാദത്തിനൊരു ഔഷധം\nഅദ്ധ്യാത്മികതയും കുടുബജീവിതവും എങ്ങനെ ഒരുമിച്ചു കൊണ്ടു പോവാം എന്ന് സദ്ഗുരു വിശദീകരിക്കുന്നു. ചോദ്യം:- സദ്‌ഗുരോ, അദ്ധ്യാത്മിക പാതയില് മുന്നോട്ടു പോകണമെങ്കില് കുടുംബ ബന്ധങ്ങള് തീര്‍ത്തും ഉപേക്ഷിക്കേണ്ടതുണ്ടോ? സദ്‌ഗുരു:- വേണ്ട, അതിനുവേണ്ടി കുടുംബ ബന്ധങ്ങളൊന്നും…


രാജ്യം കണ്ട ഏറ്റവും വലിയ കാട്ടുതീ, യുഎസ്സിൽ കത്തിനശിച്ചത് മൂന്നുലക്ഷം ഏക്കർ | Oregon Bootleg Fire fire burns 300,000 acres in US\nരാജ്യം കണ്ട ഏറ്റവും വലിയ കാട്ടുതീ, യുഎസ്സിൽ കത്തിനശിച്ചത് മൂന്നുലക്ഷം ഏക്കർ\nകാലാവസ്ഥയും തീ നിയന്ത്രണവിധേയമാക്കാനുള്ള പ്രവര്‍ത്തനങ്ങളെ പ്രതികൂലമായി ബാധിക്കുന്നുണ്ട് എന്നാണ് ഓപറേഷന്‍സ് സെക്ഷന് ചീഫ്, ജോണ് ഫ്ലാനിഗന് യുഎസ് മാധ്യമങ്ങളോട് പറഞ്ഞത്. ചൂട് ക്രമാതീതമായി കടുക്കുകയാണ് ഇവിടെ.\nOregon City, First Published Jul 20, 2021, 11:15 AM IST\nയുഎസ് സംസ്ഥാനമായ ഒറിഗോണിൽ, രാജ്യം കണ്ട ഏറ്റവും വലിയ കാട്ടുതീയില് കത്തിനശിച്ചത് 300,000 ഏക്കര്. ആയിരക്കണക്കിന് ആളുകളെയാണ് കാട്ടുതീയെ തുടര്‍ന്ന് ഒഴിപ്പിക്കേണ്ടി വന്നത്. ഒറിഗോണിന്‍റെ ചരിത്രത്തിലെ തന്നെ ഏറ്റവും വലിയ കാട്ടുതീയാണ് ഇത്. ഈ ബൂട്ട്ലെഗ് ഫയര് നിയന്ത്രണവിധേയമാക്കാനായി പരിശ്രമിക്കുന്നത് രണ്ടായിരത്തിലധികം അഗ്നിശമനാസേനാംഗങ്ങളാണ്.\nജൂലൈ ആറിന് ആരംഭിച്ച കാട്ടുതീ, ലോസ് ഏഞ്ചലസ് നഗരത്തിന്‍റെ വിസ്തൃതിയോളം വരുന്ന സ്ഥലങ്ങളെ മുഴുവനും വിഴുങ്ങിക്കളഞ്ഞു. ഉഷ്ണതരംഗത്തെ തുടര്‍ന്ന് അമേരിക്കയിലെ വിവിധ പ്രദേശങ്ങളില് പടര്‍ന്നുപിടിച്ച എണ്‍പതോളം കാട്ടുതീകളില് ഏറ്റവും ശക്തിയുള്ളതാണ് ഇത്. അടുത്തുള്ള ബൂട്ട്ലെഗ് സ്പ്രിംഗിന്റെ പേരിലുള്ള ബൂട്ട്ലെഗ് ഫയർ, മിക്കവാറും ഗ്രാമപ്രദേശങ്ങളിൽ നിന്നുള്ള രണ്ടായിരമെങ്കിലും വീടുകളില് നിന്നും ആളുകളെ ഒഴിപ്പിക്കാന് നിര്‍ബന്ധിതരാക്കി. ഇതുവരെ 160 വീടുകളും കെട്ടിടങ്ങളും നശിച്ചു.\nകാലാവസ്ഥയും തീ നിയന്ത്രണവിധേയമാക്കാനുള്ള പ്രവര്‍ത്തനങ്ങളെ പ്രതികൂലമായി ബാധിക്കുന്നുണ്ട് എന്നാണ് ഓപറേഷന്‍സ് സെക്ഷന് ചീഫ്, ജോണ് ഫ്ലാനിഗന് യുഎസ് മാധ്യമങ്ങളോട് പറഞ്ഞത്. ചൂട് ക്രമാതീതമായി കടുക്കുകയാണ് ഇവിടെ. പോർട്ട്‌ലാൻഡിന് തെക്ക്-കിഴക്ക് 300 മൈൽ (480 കിലോമീറ്റർ) പടര്‍ന്ന തീ 160 കെട്ടിടങ്ങളെ നശിപ്പിക്കുകയും ആയിരക്കണക്കിന് പേരെ ഭീഷണിയിലാക്കുകയും ചെയ്തു. വിവിധ നഗരങ്ങളില് നിന്നും ഒഴിപ്പിച്ചവര്‍ക്കായി രണ്ടിടങ്ങളിലായി ക്യാമ്പുകള് തുറന്നിട്ടുണ്ട്. ഈ ആഴ്ചത്തെ കാലാവസ്ഥാ പ്രവചന പ്രകാരം തീ നിയന്ത്രണ വിധേയമാക്കാന് സാധിക്കില്ലെന്ന് തന്നെയാണ് കരുതുന്നത്. ചൂട് പിന്നേയും കൂടുകയാണ്.\nരാജ്യത്തിലെ 1.2 മില്ല്യണ് ഭാഗങ്ങളെയെങ്കിലും ഈ വര്‍ഷമുണ്ടായ വിവിധ കാട്ടുതീ ബാധിച്ചു കഴിഞ്ഞുവെന്നാണ് നാഷണല് ഇന്‍ററഗന്‍സി ഫയര് സെന്‍ററിന്‍റെ കണക്ക് വ്യക്തമാക്കുന്നത്. 2021 -ൽ ഇതുവരെ 4,000 -ത്തിലധികം കാട്ടുതീ സംഘടന രേഖപ്പെടുത്തിയിട്ടുണ്ട്. ഇത് കഴിഞ്ഞ വർഷത്തെ മൊത്തം കണക്കിനെ അപേക്ഷിച്ച് ഇരട്ടിയാണ്. കാലിഫോർണിയയിൽ മാത്രം, കഴിഞ്ഞ വർഷത്തെ ഇതേ കാലയളവിനെ അപേക്ഷിച്ച് അഞ്ചിരട്ടി ഏക്കർ കത്തിനശിച്ചു.\nലോകത്തിന്‍റെ വിവിധ ഭാഗങ്ങളിലായി ചൂടും കാട്ടുതീയും വര്‍ധിക്കുകയാണ്. ഇത് കാലാവസ്ഥാ വ്യതിയാനങ്ങളുടെ പ്രകടമായ ലക്ഷണങ്ങളായാണ് വിദഗ്ദ്ധര് വിലയിരുത്തുന്നത്.\nLast Updated Jul 20, 2021, 3:20 PM IST\nOregon Bootleg Fire\nഅമേരിക്കയില് എരിഞ്ഞടങ്ങിയത് 3,00,000 ഏക്കര് ഭൂമി\nഅന്ധ വിദ്യാലയത്തിന് വേണ്ടി ഓഡിയോ പുസ്തകനിർമാണം: പാനൽ തയാറാക്കുന്നു\nബാലസാഹിത്യ പുരസ്‌കാരങ്ങൾക്ക് ആഗസ്റ്റ് 13 വരെ അപേക്ഷിക്കാം\nകൊച്ചിയിൽ നടിയെ ആക്രമിച്ച് കേസിലെ മാപ്പുസാക്ഷി വിഷ്ണുവിന് ജാമ്യമില്ലാ വാറണ്ട് പുറപ്പെടുവിച്ചു\n'വടക്കുകിഴക്കുള്ളവര് മെഡല് നേടിയാല് മാത്രം ഇന്ത്യക്കാര്'; വിവാദമായി മിലന്ത് സോമന്‍റെ ഭാര്യയുടെ ട്വീറ്റ്


൧൭:൧ ൧൭:൨ ൧൭:൩ ൧൭:൪ ൧൭:൫ ൧൭:൬ ൧൭:൭ ൧൭:൮ ൧൭:൯ ൧൭:൧൦ ൧൭:൧൧ ൧൭:൧൨ ൧൭:൧൩ ൧൭:൧൪ ൧൭:൧൫ ൧൭:൧൬ ൧൭:൧൭ ൧൭:൧൮ ൧൭:൧൯ ൧൭:൨൦ ൧൭:൨൧ ൧൭:൨൨ ൧൭:൨൩ ൧൭:൨൪ ൧൭:൨൫ ൧൭:൨൬\n൧ ദിനവൃത്താന്തം ൧൭\nദാവീദ് തന്റെ അരമനയില് വസിച്ചിരിക്കുംകാലത്തു ഒരുനാള് നാഥാന് പ്രവാചകനോടുഇതാ ഞാന് ദേവദാരുകൊണ്ടുള്ള അരമനയില് വസിക്കുന്നു; യഹോവയുടെ നിയമപെട്ടകമോ തിരശ്ശീലകള്‍ക്കു കീഴെ ഇരിക്കുന്നു എന്നു പറഞ്ഞു.\nനാഥാന് ദാവീദിനോടുനിന്റെ താല്പര്യംപോലെയൊക്കെയും ചെയ്താലും; യഹോവ നിന്നോടുകൂടെ ഉണ്ടു എന്നു പറഞ്ഞു.\nഎന്നാല് അന്നു രാത്രി നാഥാന്നു ദൈവത്തിന്റെ അരുളപ്പാടുണ്ടായതെന്തെന്നാല്\nനീ ചെന്നു എന്റെ ദാസനായ ദാവീദിനോടു പറകയഹോവ ഇപ്രകാരം അരുളിച്ചെയ്യുന്നു; എനിക്കു വസിപ്പാനുള്ള ആലയം പണിയേണ്ടതു നീയല്ല.\nഞാന് യിസ്രായേലിനെ കൊണ്ടുവന്ന നാള്‍മുതല് ഇന്നുവരെയും ഞാന് ഒരു ആലയത്തില് വാസം ചെയ്യാതെ കൂടാരത്തില്‍നിന്നു കൂടരത്തിലേക്കും നിവാസത്തില്‍നിന്നു നിവാസത്തിലേക്കും സഞ്ചരിച്ചു.\nഎല്ലായിസ്രായേലിനോടുംകൂടെ സഞ്ചരിച്ചുവന്ന സ്ഥലങ്ങളില് എവിടെവെച്ചെങ്കിലും എന്റെ ജനത്തെ മേയിപ്പാന് ഞാന് കല്പിച്ചാക്കിയ യിസ്രായേല് ന്യായാധിപതിമാരില് ആരോടെങ്കിലുംനിങ്ങള് എനിക്കു ദേവദാരുകൊണ്ടു ഒരു ആലയം പണിയാതെയിരിക്കുന്നതു എന്തു എന്നു ഒരു വാക്കു ഞാന് കല്പിച്ചിട്ടുണ്ടോ?\nആകയാല് നീ എന്റെ ഭൃത്യനായ ദാവീദിനോടു പറയേണ്ടതെന്തെന്നാല്‍സൈന്യങ്ങളുടെ യഹോവ ഇപ്രകാരം അരുളിച്ചെയ്യുന്നുനീ എന്റെ ജനമായ യിസ്രായേലിന്നു പ്രഭുവായിരിക്കേണ്ടതിന്നു ഞാന് നിന്നെ പുല്പുറത്തുനിന്നു, ആടുകളെ നോക്കുമ്പോള് തന്നേ എടുത്തു.\nനീ സഞ്ചരിച്ചുവന്ന എല്ലായിടത്തും ഞാന് നിന്നോടുകൂടെ ഇരുന്നു നിന്റെ സകലശത്രുക്കളെയും നിന്റെ മുമ്പില്‍നിന്നു ഛേദിച്ചുകളഞ്ഞിരിക്കുന്നു; ഭൂമിയിലുള്ള മഹാന്മാരുടെ നാമംപോലെ ഒരു നാമം ഞാന് നിനക്കു ഉണ്ടാക്കും. ഞാന് എന്റെ ജനമായ യിസ്രായേലിന്നു ഒരു സ്ഥലം കല്പിച്ചുകൊടുക്കയും അവര് സ്വന്തസ്ഥലത്തു പാര്‍ത്തു അവിടെനിന്നു ഇളകാതവണ്ണം അവരെ നടുകയും ചെയ്യും; പണ്ടത്തെപ്പോലെയും എന്റെ ജനമായ യിസ്രായേലിന്നു ഞാന് ന്യായാധിപന്മാരെ കല്പിച്ചാക്കിയ കാലത്തെപ്പോലെയും ഇനി ദുഷ്ടന്മാര് അവരെ ക്ഷയിപ്പിക്കയില്ല.\nഞാന് നിന്റെ സകലശത്രുക്കളെയും അടക്കും; യഹോവ നിനക്കു ഒരു ഗൃഹം പണിയുമെന്നും ഞാന് നിന്നോടു അറിയിക്കുന്നു.\nനീ നിന്റെ പിതാക്കന്മാരുടെ അടുക്കല് പോകേണ്ടതിന്നു നിന്റെ ജീവകാലം തികയുമ്പോള് ഞാന് നിന്റെ ശേഷം നിന്റെ പുത്രന്മാരില് ഒരുവനായ നിന്റെ സന്തതിയെ എഴുന്നേല്പിക്കയും അവന്റെ രാജത്വം സ്ഥിരമാക്കുകയും ചെയ്യും.\nഅവന് എനിക്കു ഒരു ആലയം പണിയും; ഞാന് അവന്റെ സിംഹാസനം എന്നേക്കും സ്ഥിരമാക്കും.\nഞാന് അവന്നു പിതാവും അവന് എനിക്കു പുത്രനും ആയിരിക്കും; നിന്റെ മുന് വാഴ്ചക്കാരനോടു ഞാന് എന്റെ കൃപ എടുത്തുകളഞ്ഞതുപോലെ അവനോടു അതിനെ എടുത്തുകളകയില്ല.\nഞാന് അവനെ എന്റെ ആലയത്തിലും എന്റെ രാജത്വത്തിലും എന്നേക്കും നിലനിര്‍ത്തും; അവന്റെ സിംഹാസനവും എന്നേക്കും സ്ഥിരമായിരിക്കും.\nഈ വാക്കുകളും ഈ ദര്‍ശനവും എല്ലാം നാഥാന് ദാവീദിനോടു പ്രസ്താവിച്ചു.\nഅപ്പോള് ദാവീദ് രാജാവു അകത്തു ചെന്നു യഹോവയുടെ സന്നിധിയില് ഇരുന്നു പറഞ്ഞതെന്തെന്നാല്‍യഹോവയായ ദൈവമേ, നീ എന്നെ ഇത്രത്തോളം കൊണ്ടുവരുവാന് ഞാന് ആര്? എന്റെ ഗൃഹവും എന്തുള്ളു?\nദൈവമേ, ഇതും പോരാ എന്നു തോന്നീട്ടു യഹോവയായ ദൈവമേ, വരുവാനുള്ള ദീര്‍ഘകാലത്തേക്കു അടിയന്റെ ഗൃഹത്തെക്കുറിച്ചും നീ അരുളിച്ചെയ്കയും ശ്രേഷ്ഠപദവിയിലുള്ള മനുഷ്യന്റെ അവസ്ഥെക്കൊത്തവണ്ണം എന്നെ ആദരിക്കയും ചെയ്തിരിക്കുന്നു.\nഅടിയന്നു ചെയ്ത ബഹുമാനത്തെക്കുറിച്ചു ദാവീദ് ഇനി എന്തു പറയേണ്ടു? നീ അടിയനെ അറിയുന്നുവല്ലോ.\nയഹോവേ, അടിയന് നിമിത്തവും നിന്റെ പ്രസാദപ്രകാരവും നീ ഈ മഹിമ ഒക്കെയും പ്രവര്‍ത്തിച്ചു ഈ വങ്കാര്യം എല്ലാം അറിയിച്ചുതന്നിരിക്കുന്നു.\nഞങ്ങള് സ്വന്തചെവികൊണ്ടു കേട്ടതൊക്കെയും ഔര്‍ത്താല് യഹോവേ, നിന്നെപ്പോലെ ഒരുത്തനുമില്ല; നീ അല്ലാതെ ഒരു ദൈവവുമില്ല.\nമിസ്രയീമില്‍നിന്നു നീ ഉദ്ധരിച്ച നിന്റെ ജനത്തിന്റെ മുമ്പില്‍നിന്നു ജാതികളെ നീക്കിക്കളകയില് വലിയതും ഭയങ്കരവുമായ കാര്യങ്ങളാല് നിനക്കു ഒരു നാമം സമ്പാദിക്കേണ്ടതിന്നുദൈവമേ നീ ചെന്നു നിനക്കു സ്വന്തജനമായി വിണ്ടെടുത്ത നിന്റെ ജനമായ യിസ്രായേലിനെപ്പോലെ ഭൂമിയില് ഏതൊരു ജാതിയുള്ളു?\nനിന്റെ ജനമായ യിസ്രായേലിനെ നീ എന്നേക്കും നിനക്കു സ്വന്തജനമാക്കുകയും യഹോവേ, നീ അവര്‍ക്കും ദൈവമായ്തീരുകയും ചെയ്തുവല്ലോ.\nആകയാല് യഹോവേ, ഇപ്പോള് നീ അടിയനെയും അടിയന്റെ ഗൃഹത്തെയും കുറിച്ചു അരുളിച്ചെയ്ത വചനം എന്നേക്കും സ്ഥിരമായിരിക്കട്ടെ; അരുളിച്ചെയ്തതുപോലെ തന്നേ ചെയ്യേണമേ.\nസൈന്യങ്ങളുടെ യഹോവ യിസ്രായേലിന്റെ ദൈവമാകുന്നു; യിസ്രായേലിന്നു ദൈവം തന്നേ എന്നിങ്ങനെ നിന്റെ നാമം എന്നേക്കും സ്ഥിരപ്പെട്ടു മഹത്വപ്പെടുകയും നിന്റെ ദാസനായ ദാവീദിന്റെ ഗൃഹം നിന്റെ മുമ്പാകെ നിലനില്‍ക്കയും ചെയ്യുമാറാകട്ടെ.\nഎന്റെ ദൈവമേ, അടിയന്നു നീ ഒരു ഗൃഹം പണിയുമെന്നു വെളിപ്പെടുത്തിത്തന്നിരിക്കുന്നു; അതുകൊണ്ടു അടിയന് തിരുസന്നിധിയില് പ്രാര്‍ത്ഥിപ്പാന് ധൈര്യംപ്രാപിച്ചു.\nആകയാല് യഹോവേ, നീ തന്നേ ദൈവം; അടിയന്നു ഈ നന്മയെ നീ വാഗ്ദാനം ചെയ്തുമിരിക്കുന്നു.\nഅതുകൊണ്ടു അടിയന്റെ ഗൃഹം തിരുമുമ്പാകെ എന്നേക്കും ഇരിക്കേണ്ടതിന്നു അതിനെ അനുഗ്രഹിപ്പാന് നിനക്കു പ്രസാദം തോന്നിയിരിക്കുന്നു; യഹോവേ, നീ അനുഗ്രഹിച്ചിരിക്കുന്നു; അതു എന്നേക്കും അനുഗ്രഹിക്കപ്പെട്ടും ഇരിക്കുന്നുവല്ലോ.


ബ്ലാസ്റ്റേഴ്‌സ് ഡല്‍ഹിയില്, കാര്യങ്ങള് എളുപ്പമാവില്ല – Chandrika Daily\nBy chandrika Monday December 12, 2016 19:11 pm\nബ്ലാസ്റ്റേഴ്‌സ് ഡല്‍ഹിയില്, കാര്യങ്ങള് എളുപ്പമാവില്ല\nകരുത്തരായ ഡല്‍ഹി ഡൈനാമോസിനെതിരെ ആദ്യപാദ സെമിയില് വിജയിച്ചതിന്റെ ആത്മവിശ്വാസത്തില് ഫൈനല് പ്രതീക്ഷകളുമായി കേരള ബ്ലാസ്റ്റേഴ്‌സ് ഡല്‍ഹിയിലെത്തി. നാളെ ഡല്‍ഹി ജവഹര്‍ലാല് നെഹ്‌റു സ്റ്റേഡിയത്തിലാണ് രണ്ടാം പാദ സെമി….\nകരുത്തരായ ഡല്‍ഹി ഡൈനാമോസിനെതിരെ ആദ്യപാദ സെമിയില് വിജയിച്ചതിന്റെ ആത്മവിശ്വാസത്തില് ഫൈനല് പ്രതീക്ഷകളുമായി കേരള ബ്ലാസ്റ്റേഴ്‌സ് ഡല്‍ഹിയിലെത്തി. നാളെ ഡല്‍ഹി ജവഹര്‍ലാല് നെഹ്‌റു സ്റ്റേഡിയത്തിലാണ് രണ്ടാം പാദ സെമി. ഏകപക്ഷീയമായ ഒരു ഗോളിന്റെ ലീഡുള്ളതിനാല് സമനില വഴങ്ങിയാലും കേരളത്തിന് സ്വന്തം തട്ടകത്തില് 18ന് നടക്കുന്ന കലാശ പോരിലേക്ക് യോഗ്യത നേടാനാവും.\nഅതേസമയം മികച്ച ഹോം റെക്കോഡുള്ള ഡല്‍ഹിയെ തോല്‍പിക്കുക എന്നത് ബ്ലാസ്റ്റേഴ്‌സിന് അത്ര എളുപ്പമാവില്ല, അരലക്ഷത്തിലധികം ആരാധകരുടെ സാനിധ്യത്തിലായിരുന്നു കൊച്ചിയില് ഞായറാഴ്ച്ച ബെല്‍ഫോര്‍ട്ടിന്റെ സോളോ ഗോളില് കേരളം ജയിച്ചു കയറിയത്. മാഴ്‌സലീഞ്ഞോ അടക്കമുള്ള ഡല്‍ഹിയുടെ മുന്‍തിര താരങ്ങളെ പിടിച്ചുകെട്ടുന്നതില് കേരളത്തിന്റെ പ്രതിരോധം മികവു കാട്ടിയതും ഹെങ്ബാര്‍ത്തിന്റെ ഉജ്ജ്വല സേവും കേരളത്തിന്റെ വിജയത്തിന് വഴിയൊരുക്കി. നോര്‍ത്ത് ഈസ്റ്റിനെതിരായ മത്സരത്തിന് ശേഷമുണ്ടായ അനിഷ്ട സംഭവങ്ങളുടെ പശ്ചാത്തലത്തിലും ഒഴുകിയെത്തിയ കാണികള് തന്നെയായിരുന്നു മഞ്ഞപ്പടയുടെ വിജയത്തിന് അടിത്തറ പാകിയത്.\nപതിവു പോലെ പ്രതിരോധം മികച്ചു നിന്നെങ്കിലും ഫിനിഷിങിലെ പാളിച്ചകള് പരിഹരിക്കാന് കേരളത്തിന് കഴിഞ്ഞിട്ടില്ലെന്ന് കഴിഞ്ഞ മത്സരം തെളിയിച്ചു. ഗോള് വേട്ടക്കാരന് മാഴ്‌സലീഞ്ഞോയെ പൂട്ടുന്നതില് പ്രതിരോധം പൂര്‍ണമായും വിജയിച്ചു. മുന്‍നിരയില് തന്ത്രപൂര്‍വമായ നീക്കങ്ങളുണ്ടായിരുന്നെങ്കില് കേരളത്തിന് ലീഡ് വര്‍ധിപ്പിക്കാമായിരുന്നു. ആദ്യ മിനുറ്റില് തന്നെ സി.കെ വിനീത് ഒരു സുവര്‍ണാവസരമാണ് നഷ്ടപ്പെടുത്തിയത്. പാസിങ് ഗെയിമും കേരള താരങ്ങളില് നിന്ന് അധികം കണ്ടില്ല. 320 പാസുകളാണ് ബ്ലാസ്റ്റേഴ്‌സ് കളിച്ചതെങ്കില് ഡല്‍ഹി താരങ്ങളുടെ അക്കൗണ്ടില് 434 പാസുകളുണ്ട്. നാലു ഷോട്ടുകളാണ് കേരളം ഡല്‍ഹി വല ലക്ഷ്യമാക്കി അടിച്ചത്, ലക്ഷ്യം കണ്ടത് ഒരെണ്ണം മാത്രം. ഡല്‍ഹിയുടെ അഞ്ചു ശ്രമങ്ങളും നന്ദിയും പ്രതിരോധവും ചേര്‍ന്ന് വിഫലമാക്കി.